“1 Dalam Sejuta.” Tengku Hassanal Tolong Angkat Skrol Jatuh Ketika Istiadat Raih Perhatian.

“1 Dalam Sejuta.” Antara komen warganet setelah melihat sikap ‘humble’ Pemangku Raja Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah di Istiadat Pentauliahan Diraja Pegawai Kadet Pasukan Latihan Pegawai Simpanan (Palapes) Universiti Awam ke-40.

Ketika Istiadat Pentauliahan Diraja Pegawai Kadet Pasukan Latihan Pegawai Simpanan (Palapes) Universiti Awam ke-40, secara tidak sengaja seorang penerima iaitu Leftenan Muda Sarah Monika Mohd Roni Sow Abdullah kelihatan gagal menyambut skrol yang diserahkan Tengku Hassanal.

Siapa sangka, reaksi spontan Tengku Hassanal mengambil sendiri skrol berkenaan membuat ramai pihak kagum.

Dalam pada itu, Sarah Monika berkata dia mengakui bersalah tidak dapat mengambil sendiri skrol berkenaan dan terpaksa mengikut protokol majlis.

“”Saya sangat gementar naik ke pentas ketika itu sehingga orang terdekat pun menyedarinya.

“Bagaimanapun, saya gagahkan diri juga naik dan lain pula jadinya apabila skrol diserahkan Tengku Hassanal terlepas daripada genggaman tangan saya.

“Ikutkan hati saya nak tunduk dan ambil sendiri skrol itu tetapi terpaksa tahan kerana mengikut protokol.

“Tak sangka pula baginda sendiri tunduk dan ambil skrol berkenaan sebelum petugas sempat datang membantu.”

Katanya lagi, mengikut polisi dan protokol baginda tidak boleh tunduk dan akan serahkan semula skrol seperti biasa.

“Saya kagum dengan keperibadian baginda kerana bersikap rendah diri walaupun berstatus Putera Raja.”

Meninjau di ruangan komen rata-rata kagum melihat cara baginda yang sangat humble.


Dapat Upah Tanam Rumput Terus Belanja Ibu Ayah Makan KFC, Tindakan Anak Ni Dapat Pujian Netizen!

Jika ingin diimbau zaman kanak-kanak, mesti ada yang melaluinya betapa kita menunggu hari-hari istimewa untuk ibu ayah bawa kita seisi keluarga menikmati makanan segera Kentucky Fried Chicken (KFC).

Jika bukan untuk ‘makan special’ pada hari ayah mendapat gaji, paling tidak untuk meraikan hari jadi adik beradik. Memang keseronokkannya sukar untuk digambarkan.

Pun begitu, baru-baru ini seorang pemuda berkongsi video di aplikasi Tik Tok yang cukup menyentuh hati netizen hingga meraih 6 juta tontonan.

Anak muda ini dilihat merakam detik bermakna dan manis bersama ibu ayahnya yang sedang menjamu selera di restoran terkenal ayam goreng yang terletak di Stulang Laut, Johor Bahru, Johor.

Difahamkan, semua itu setelah dia menerima duit upah menanam rumput.

Memetik perkongsiannya bersama mStar, Mujibul Talib yang bekerja sebagai kerani perakaunan di sebuah syarikat di Pasir Gudang dan melakukan kerja sambilan mengambil upah menanam rumput karpet itu mengakui terkejut mendapat tahu videonya tular dan meraih perhatian ramai.

Mengambil upah menanam rumput karpet sebagai kerja sampingan

“Masa tu saya baru balik dari tanam rumput karpet. Kebetulan dapat bayaran cash, saya terus bawa mak ayah keluar belanja makan.

“Mula-mula ingat nak belanja makan dekat satu kedai makan ni tapi tutup pula. Lepas tu saya nampak KFC terus bawa mereka makan dekat restoran tu.

“Masa tengah makan terimbas pula masa saya kecil dulu, susah nak dapat makan KFC ni sebab pada zaman tu harganya dianggap mahal.

“Saya pula datang dari keluarga susah. Dulu masa kecil, pernah saya teringin nak makan KFC tapi kena marah dengan mak… lepas tu kami pergi pasar malam je beli makanan,” imbasnya.

Raikan Ibu Ayah

Mujibul Talib yang mesra disapa Muji berkata, dia percaya walaupun hidangan itu sudah dianggap mampu milik seiring perubahan zaman tapi dia percaya masih ada lagi keluarga yang menganggapnya makanan mewah dan hanya menikmatinya untuk hari istimewa tertentu.

Bercerita lanjut Muji berkata dia sebenarnya tidak perlu menunggu untuk mendapat upah kerja sambilan untuk membelikan KFC untuk ibu bapanya cuma kebetulan ketika video tersebut dimuatnaik, dia baru saja dibayar upah secara tunai dan wang itu digunakan untuk membayar KFC.

Menurut anak bongsu daripada tiga adik beradik ini, segala penat lelah bekerja mencari duit terus hilang setiap kali dia membelanjakannya untuk ibu bapa dan keluarga.

“Saya kongsi video di TikTok tu untuk simpan momen manis dengan mak ayah sebagai kenangan. Bila-bila nanti saya boleh tengok balik video tu. Tak sangka pula boleh jadi viral.

“Baca komen-komen netizen, saya pun makin terharu. Saya tengok ramai yang doakan saya, terus rasa hari saya lebih bermakna dan bersemangat nak buat lebih lagi,” ujarnya.

Siapa sangka video berdurasi 15 saat itu mendapat sambutan sehingga ramai yang mendoakan kebaikan kepada pemuda ini.

Muji memberitahu selepas video itu menjadi tular, dia mendapati rupanya ramai yang berkongsi cerita di ruangan komen beranggapan bahawa makan KFC masih lagi dijadikan sebagai makanan yang ada nilai sentimental.

Tambah Muji yang menetap di Kota Masai bersama ibu bapanya ini, jika sudah mendirikan rumahtangga kelak, dia tetap sanggup untuk bekerja lebih keras demi membahagiakan mereka.

“Lepas kahwin nanti pun saya tak akan lupakan ibu bapa. Saya akan tetap bawa ibu bapa pergi makan macam sekarang. Saya pun anak lelaki last dalam keluarga.

“Bagi saya, mak ayah tak ada minta pun spesifik nak apa-apa tapi kita sendiri kena cari sesuatu yang boleh bahagiakan mereka sebab rezeki kita pun berkat daripada doa mak ayah juga.

“Selagi mampu, saya cuba buat yang terbaik untuk mak ayah. Selain itu, ia juga merupakan tanggungjawab saya. Susah atau senang, saya tetap kena bahagiakan mereka,” ujarnya.

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


‘Indahnya Apabila Bercinta Kerana Allah.’ Kisah Cinta Ustazah Asma’ Harun  Dan Suami Tarik Perhatian Warganet!

Ceramah dan penulisannya sering mendapat perhatian ramai di majlis ilmu atau di media sosial. Setiap kali menyampaikan ilmu kekeluargaan berunsurkan Islamik perkongsiannya akan mendapat perhatian ramai.

Malah cara hidup beliau serta suami dalam mendidik anak-anak turut menjadi inspirasi. Begitulah figure Ustazah Asma’ Harun kini meniti di bibir-bibir muslimat majoritinya. Sering membuat live perkongsian ilmu di laman media sosial.

Sempena ulangtahun perkahwinan yang ke-15, suami beliau, Tengku Fazli bin Tengku Yahya berkongsi coretan kisah bahagianya bersama isteri, Ustazah Asma’ Harun (UAH) yang dikurniakan tujuh orang cahayamata penyeri buat keluarga.

Ikuti perkongsian ‘sweet’ ini.

15 TAHUN YANG LEPAS..
Tulisan oleh : En. Suami UAH
Dikemaskini : Ustazah Asma’ Harun

BAHAGIA ITU PERCUMA IAITU DENGAN SYUKUR

Masih lagi teringat kata-kata UAH selepas mengikat tali pertunangan, beliau dibesarkan dalam sebuah keluarga yang agak senang, lalu saya bertanya boleh ke untuk menempuh hidup susah selepas nikah. Jawapannya ketika itu,

“Sebagai ingatan bersama, ada 2 perkara yang mana manusia tidak akan puas selamanya, iaitu megumpulkan harta dunia dan mencari ilmu. Ia akan membuatkan manusia sentiasa merasa tidak cukup, maka insyaAllah kita adalah yang tidak puas dengan Ilmu”.

“Ustaz (panggilan UAH buat saya, saya pelajar kejuruteraan), ana cukup senang dan tenang bilamana ustaz ada mengatakan bahawa ustaz tak mampu memberikan kesenangan tapi insyaAllah kebahagiaan, kerana bahagia itu percuma iaitu dengan Syukur”.

“Ana tak kisah bagaimanapun kehidupan akan datang, susah senang lalui bersama, dan sederhana itulah sebaik-baik cara hidup. Ana juga tak pernah bermimpikan hidup dalam kemewahan dan kesenangan, ia cukup menggerunkan, ia bukan cara hidup kita, tiap harta itu pinjaman dariNya, untuk melihat sejauh mana kita mengimarahkan dan menguruskannya, semuanya akan kembali kepadaNya jua..”

Panjang UAH menerangkan, memang daripada dulu petah menyusun kata-kata. Ini bukanlah satu kata-kata manis, janji indah dari seorang yang sedang mabuk dalam cintanya, ia datang dari niat dan kefahaman tentang islam itu sendiri. Sambungnya lagi..

“Ustaz, bukanlah satu syarat dan keutamaan bagi ana memiliki keperluan itu ini, ana tak mahu kerana perkara yang belum pasti, maka perkara “baik (nikah)” dilengah-lengahkan. Paling utama yakinlah dengan rezeki Allah”.

Alhamdulillah. Saatnya, 6.11.2005 tarikh yang menyatukan kami setelah setahun lebih bertunang. Bila dikenang kembali, terasa cepatnya saat yang indah itu berlalu, menyatukan 2 jiwa secara sah. Indahnya apabila semuanya dilalui hari demi hari dengan sabar, redha, usaha dan saling memaafkan.

Berkongsi satu kenangan yang selalu memecahkan tawa, dalam kekalutan perjalanan menuju kampung Batu Enam iaitu rumah UAH untuk akad nikah dan kenduri walimah, rombongan kami tertinggal hadiah hantaran , nak balik semula dah jauh. Waktu akad nikah pula dah dekat.

Bila sampai dan disambut oleh keluarga UAH, kami semua hanya membalas dengan senyuman yang penuh rasa malu, hanya bawa pengantin lelaki! Entah bagaimana rupa rombongan dari Besut ketika itu.

Tapi kisahnya bermula daripada awal lagi, keluarga UAH dah maklumkan tentang hantaran tak perlu dijadikan keutamaan, jika nak diberi perlu tertutup supaya ia tidak ditunjukkan, jadikan ia betul² satu hadiah.

AWAL PERKAHWINAN

Di awal pernikahan, ketika itu saya masih dalam proses menyiapkan Sarjana di UTM Skudai, kami hanya memiliki sebuah motosikal. Bersama ke kuliah harian, ke pasar, ke masjid dan kemana². Pulang ke kampung menaiki bas, kekurangan tapi sempurna.
Kami menjalani kehidupan yang sangat sederhana sebagai pelajar dengan elaun bulanan part time sebagai pegawai penyelidik. Bertahan dengan rumah sewa yang comel tanpa mesin basuh dll kelengkapan sehinggalah lahirnya anak pertama, Atikah.

Berbelanja keperluan harian seadanya, hujung bulan tabung duit syiling adalah penyelamat. Telur kicap menjadi hidangan paling kerap yang sedap. Belajar menikmati pahit manis kehidupan tanpa keluh kesah. Apa-apa yang diterima diakhiri dengan Alhamdulillah. Kelahiran Atikah sangat membahagiakan, Namun, ia bermula dengan tempoh mengandung dengan alahan yang teruk, keluar masuk hospital juga. Saat mahu melahirkan UAH melalui satu pengalaman yang perit.

Dr. melakukan satu prosedur memecahkan air ketuban sedangkan ketika itu tiada bukaan dan tanda² untuk melahirkan anak, seolahnya dipaksa. Maka bermulalah sakit kontraksi yang di tahap maksimum bermula jam 12 tengah malam sehingga laungan azan subuh tanpa henti hampir setiap minit.

Tidak dapat membayangkan saat itu, hampir seluruh tenaga digunakan, digenggam tangan dan apa yang ada sekuat hati. Terasa sakit yang amat, namun derita yang ditanggung UAH lebih berganda lagi.

Saya masih ingat UAH dimarah-marah kerana menjerit kesakitan dan beberapa perkataan yang perit diterima. Bagi saya yang tiada pengalaman, memandang kali pertama merasa keliru, adakah ini keadaan biasa proses melahirkan atau diluar kebiasaan.

KELAHIRAN CAHAYAMATA PERTAMA

Seolah-olah tidak mampu bertahan dengan banyak kudrat diguna, beberapa kali perlu UAH perlu disedarkan kerana kehilangan tenaga, tidak ada waktu untuk rehat atau minum, sakit tanpa henti dalam 5 jam lebih silih berganti dengan muntah. Saya begitu keliru melihat keadaan UAH umpama benar² dihujung nyawa.

Sehinggalah saat azan subuh berkumandang, Atikah selamat dilahirkan. Saya terus terduduk hampir pengsan kerana kebimbangan dan keletihan. Selepas selesai UAH diminta pindahkan katil, beliau cuba untuk berjalan, tapi ketika itu kakinya tidak merasa apa² umpama seperti kebas sepenuhnya. Ya Allah sungguh keadaan itu menakutkan.. lama juga baru UAH dapat rasa pergerakan kaki.

Benarlah, kelahiran Atikah bukan satu proses biasa, kerana anak-anak yang selepas itu tidak ada yang seperti Atikah, kesakitan kontraksi bukanlah setiap saat, ada selang selinya akan berhenti untuk mengumpul tenaga. UAH selalu menyebutkan bahawa jika dikumpulkan semua sakit bersalin anak-anak yang lain masih tak boleh menyamai dengan sakit Atikah.

Satu kisah.. selang beberapa hari dilahirkan, Atikah tidak stabil dan perlu ditahan di wad kritikal dan diletakkan dalam inkubator, punca yang tidak diketahui. Sedih tak tertahan melihatnya yang masih merah melalui pelbagai prosedur yang menyakitkan.

Kami hanya mampu melihat bayi kecil kami menangis menggeletar tanpa baju dan pelukan di dalam inkubator, yang akhirnya keletihan dengan esak tangis dan tertidur. Panjang kisahnya.. Alhamdulillah Atikah akhirnya sihat sepenuhnya hingga kini.

Mengenang cerita kelahiran Atikah, UAH tersangat trauma untuk kembali ke wad bersalin. Namun fitrah kewanitaannya, apabila Atikah dah mula membesar, dan kerana ingin membahagiakan suaminya dengan ramai zuriat, akhirnya dipertaruhkan juga nyawa sehingga 7 kali dan 2 kali keguguran.

Ketika kelahiran anak ke 6 iaitu Raihanah, UAH telah mengalami masalah uri lekat, siapa yang ada pengalaman tentu tahu, Dr. perlu keluarkan uri dengan tangan dalam keadaan sedar, Ia kesakitan berganda selepas sakit melahirkan.

Keadaan bertambah parah Ketika kelahiran Fatimah, UAH mengalami masalah uri lekat dan rahim bocor menyebabkan perlu dilahirkan melalui pembedahan. Hampir sahaja rahim perlu dibuang namun dapat diselamatkan. Doktor menasihatkan agar inilah anak yang terakhir kami. Kami akur dan kami amat bersyukur atas semuanya.

Alhamdulillah.
Alhamdulillah ya Allah.. semoga pernikahan ini kekal sampai Syurga dan diredhai Allah jalan ceritanya, bersama anak-anak tercinta, Atikah 14, Luqman 12, Maisarah 11, Imran 9, Sofwan 6, Raihanah 3, Fatimah 1.

Kau Permaisuri di hati-ku
Di dunia ini engkau penghibur
Menjunjung kasih amanah Ilahi
Ku pasti akan terus menyayangi
Terima kasih ucapan ku beri
Kau hadiahkan ku cahaya hati
Ku pimpin tangan-mu oh kasih meniti hari
Semoga kita dapat bersama
Sampai kepada-Nya disyurga sana
Tuhan kekalkanlah
Permaisuri hati ku
Untuk menemani dalam mengapai cinta-Mu
(Nasyid kegemaran UAH, saya selalu dipaksa nyanyikannya.. )

Duhai Isteriku, selamat menyambut ulangtahun pernikahan yang ke-15 (06.11.2005 ~ 06.11.2020) semoga kita semakin kuat dan ikhlas saling mengasihi keranaNya.
Alhamdulillah ya Allah.. Doakan kami, doa yang sama buat semua..

Tengku Fazli bin Tengku Yahya
Suami kepada Asma’ binti Harun
Jumaat 06.11.2020


Bila Suhu Badan Anak Demam Makin Tinggi. Ini Antara Tanda Jangkitan Influenza Yang Kena Tahu. Doktor Ini Jelaskan Cara Nak Elak Virus Ini

Anak rakan saya baru saja dimasukkan ke dalam wad unit rawatan rapi akibat jangkitan virus Influenza.

Anak itu sedang berjuang untuk terus hidup dengan mesin bantuan pernafasan.

kini semakin ramai kanak-kanak yang dijangkiti dengan jangkitan virus ini. Terdapat 3 jenis virus Influenza iaitu A, B dan C . Virus influenza A adalah yang paling ganas. Virus-virus ini tersebar melalui udara, (sama ada dengan batuk, selsema) atau sentuhan tangan.

Jangkitan virus ini hanya dapat dikesan setelah beberapa hari jangkitan berlaku.

Biasanya jangkitan influenza ini bermula dengan demam selsema walaupun mereka masih aktif (masih berlari dan melompat seperti kanak-kanak sihat). Mereka makan seperti biasa.

Apabila demam semakin tinggi, ( melebihi 40 darjah Celsius) selalunya mereka mulai tidak aktif. Terbaring dan tidak ada selera untuk makan.

Kadang kala walaupun diberikan ubat demam, suhunya masih tinggi. Keadaan batuk selsema semakin teruk. Batuk kuat, hidung tersumbat, mata merah, badan berasa sakit dan lenguh, dan tekak menjadi sakit.

Jangkitan virus Influenza sebenarnya tidak merbahaya dan boleh baik sendiri (self limiting disease). Namun bagi sesetengah kanak-kanak yang tidak bernasib baik, jangkitan boleh membawa maut.

Kanak-kanak yang berisiko tinggi adalah kanak-kanak yang berusia di bawah 5 tahun (terutama yang berusia 2 tahun ke bawah). Mereka berada bersama rakan-rakan yang lain di TASKA dan TADIKA. Selalunya kanak-kanak yang dehidrasi, terlalu penat dengan aktiviti fizikal dan bersentuhan dengan kanak-kanak lain yang telah dijangkiti virus influenza.

Saya mencadangkan agar:

1. Ajar anak kita membasuh tangan dengan betul menggunakan air dan sabun. Gosok di celah-celah jari dan ambil masa sekurang-kurangnya 2-3 minit untuk membasuh tangan dengan air yg secukupnya tanpa membazir.

2. Ajar mereka menutup mulut dan hidung ketika batuk atau bersin dengan tisu. Jika gunakan tangan, cuci tangan segera.

3. Jangan baea anak ke tempat yang sesak seperti pasaraya, keramaian dan pusat tumpuan orang. Tak perlu bawa anak ke hospital untuk melawat mereka yg sakit.

4. Pakai penutup muka jika memasuki kawasan yg disyaki dijangkiti virus influenza.

5. Minum air secukupnya bagi mengelakkan dehidrasi.

6. Amalkan pemakanan yang sihat bg mendapat nutrisi penting bagi meningkatkan daya tahan, terutama vitamin C, E dan A.

Saya tidak memaksa untuk membeli mana2 suplemen. Yang penting pastikan berikan makanan yg seimbang.


SKSSR Hadiah Untuk Isteri Suri Rumah. Suami Boleh Carum Sukarela Bukan Wajib!

Isteri mana yang tidak rasa bahagia dan dihargai bila suami rupanya menyediakan caruman khas sebagai penghargaan kepada dirinya yang bergelar suri rumah.

Kita sedia maklum, wanita bergelar suri rumah biasanya tiada pendapatan tetap. Melaksanakan tanggungjawab menguruskan rumah tangga, suami dan anak-anak bukan tugas yang mudah.

Sebagai penghargaan apa salahnya suami rebut peluang menyediakan caruman untuk isteri tercinta. Biarpun caruman Skim Keselamatan Sosial Suri Rumah (SKSSR) bukan satu kewajipan bagi suami tetapi sikap prihatin yang dilakukkan patut diberikan pujian.

Sekurang-kurangnya ada perlindungan keselamatan sosial untuk isteri yang tidak bekerja tetapi tetap melaksanakan kerja-kerja menguruskan rumah tangga dan keluarga.

Menerusi laporan terbaharu dari BERNAMA, cadangan pelaksanaan SKSSR dalam Rang Undang-Undang Keselamatan Sosial Suri Rumah 2022 adalah secara sukarela kepada semua suri rumah di Malaysia dan para suami tidak wajib mencarum untuk isteri mereka.

Pertubuhan Keselamatan Sosial (Perkeso) dalam kenyataan memaklumkan menerusi draf rang undang-undang yang dibentangkan untuk bacaan kali pertama oleh Menteri Sumber Manusia Datuk Seri M.Saravanan di Dewan Rakyat baru-baru ini.

Ia menyatakan bahawa suami hanya wajib membayar caruman untuk isterinya jika memilih untuk berbuat demikian dan perlu memaklumkan kepada Perkeso.

“Dalam situasi ini, ia boleh menjadi suatu kesalahan kepada suami jika gagal membayar caruman berkenaan. Sabit kesalahan, suami boleh didenda tidak melebihi RM10,000 atau dipenjara tidak melebihi dua tahun atau kedua-duanya sekali.

“Bagaimanapun, jika pasangan tersebut telah bercerai atau suami terbabit tidak mampu membayar caruman isterinya akibat hilang punca pendapatan atau seumpamanya, maka komitment beliau untuk membayar caruman adalah terbatal,” menurut kenyataan itu.

Perkeso juga menjelaskan isteri atau suri rumah tersebut boleh membayar caruman SKSSR secara sukarela atau bayaran caruman tersebut juga boleh dibuat oleh mana-mana pihak ketiga.

Bagi suami yang tidak memilih untuk membayar caruman SKSSR untuk isteri atau suri rumah yang tidak mempunyai suami, caruman berkenaan boleh dibayar sendiri oleh wanita tersebut atau pihak ketiga kepada Perkeso.

Kenyataan tersebut memaklumkan laporan berita yang diterbitkan oleh beberapa media tempatan termasuk menerusi platform dalam talian mengenai kegagalan suami membayar caruman Perkeso isteri yang juga suri rumah boleh dikenakan denda atau hukuman penjara adalah tidak tepat.

Untuk mengelakkan kekeliruan di kalangan orang ramai, Perkeso menggesa media yang berkenaan untuk mengambil tindakan segera dengan menyiarkan ralat berhubung laporan yang telah diterbitkan.

Rang Undang-Undang Keselamatan Sosial Suri Rumah 2022 yang bertujuan mengadakan peruntukan bagi keselamatan sosial kepada suri rumah berinsurans dalam bentuk faedah tertentu, meningkatkan kesihatan, keselamatan, kebajikan dan kesejahteraan suri rumah, dibentang untuk bacaan kali pertama di Dewan Rakyat.


Hargai Insan Bernama Suami. Mereka Pelengkap Hidup Wanita. Siapa Pun Mereka Terima Seadanya, Ini Lubuk Pahala Kita Setiap Masa

Suami adalah pelengkap kepada isteri dan begitulah sebaliknya. Kebahagiaan dalam berumah tangga saling berkait antara satu sama lain.

Fasa pertama perkahwinan adalah masa yang terbaik untuk saling kenal mengenali, bersifat terbuka dan banyak bersabar sebelum terbentuk keserasian. Apapun adab, tanggung jawab dan doa untuk mendapat kebaikan dari Allah s.w.t perlu selalu diamalkan.

Pagi ini, menerima mesej dari seorang sahabat baik bahawa suaminya kemalangan sewaktu dalam perjalanan menjemputnya pulang. Alhamdulillah.. suaminya selamat namun.. dada saya sempat berdegup kencang. Bimbang.

Tengahari ini pula melihat status seorang isteri yang bakal menyambut Ramadhan dengan kerinduan yang tidak bertepi. Suami tercinta sudah lama ‘pulang’ mengadap janji Ilahi.

Allahu Akbar. Bergetar hati.. berlinang airmata ini membayangkan keributan ujian yang melanda sahabat2 yang ada. Semoga Allah mengirimkan ketabahan buat mereka.

Suami adalah pelengkap kehidupan seorang wanita. Ada yang sempat bergelar isteri, merasai nikmat dan ujian berumahtangga dari Allah. Ada yang ditangguhkan jodohnya hingga satu saat nanti di jannah.

Namun satu perkara yang pasti.. bak kata Imam al-Ghazali.. Cintailah sesiapa pun yang engkau mahu, namun ketahuilah suatu saat nanti, engkau pasti akan berpisah dengannya.

Suami.. lelaki itu yang kita kasihi.. yang kita cintai.. yang adakalanya buat kita kecewa. Ada kalanya kita marahi dan leteri bagai terlupa kita juga tidak sempurna.

Suami.. insan itu yang paling tahu susuk tubuh kita.. yang paling tahu buruk kerenah kita.. namun seringkali memilih untuk menerima seadanya.

Suami.. dia milik Ilahi. Dia akan pergi suatu hari nanti.. Adakah saat itu, kita akan tersenyum mengenang kebahagiaan kita mengharungi susah payah dengannya.. atau kita akan menangis mengenang kegagalan kita memanfaatkan masa-masa yang ada?

Hargailah seorang insan bernama suami. Biar siapa pun mereka.. terimalah seadanya. Mereka lubuk pahala kita.. setiap masa.


Terlupa Jadi Suami Isteri Sebab Terlampau Sibuk Jadi Mak Ayah

Perasan tak, sejak-sejak dah ada anak ni, kita dengan pasangan banyak menghabiskan masa demi membesarkan anak-anak dan kerja, sehingga lupa untuk bermesraan antara satu sama lain.

Tadi kami bangun awal pagi. Solat subuh sama sama, zikir sama sama.

Habis zikir pagi saya bisik pada girlfriend saya ni “Jom keluar rumah. Kita sarapan di luar harini “. Si dia tersenyum sambil mengangguk perlahan.

Biasanya kami sarapan oat di rumah je tapi nak taknak harini saya nak ajak juga girlfriend saya ni keluar.

Anak anak kami titipkan sekejap pada adik saya dan kami keluar berdua. Nak taknak kena dating juga pagi ni sebab tengahari nanti saya akan ada mesyuarat sampai petang. Lepastu akan sambung bermesyuarat lagi di Karangkraf sampai ke pukul 11 malam.

Saya nak didik isteri saya bahawa walaupun apa pun pangkat kita dalam rumahtangga tak kisah la ibu ke mama ke mommy ke ataupun ayah ke daddy ke abi ke tetapi pangkat yang kita tak boleh lupa adalah menjadi suami dan isteri kepada pasangan masing masing.

Kadang kita terlampau sibuk jadi mak ayah sampai kita terlupa untuk jadi suami isteri.

Perkahwinan bukan semata mata untuk menjaga anak. Anak tu penting tetapi mewujudkan sakinah, mawaddah dan rahmah dalam hati pasangan juga tersangat la penting.

Kita taknak makin kita berusia makin kita lupa untuk berpegangan tangan.

Kita taknak makin kita berusia makin kita lupa untuk bercumbu bermesraan.

Kita taknak makin kita berusia hubungan cinta makin hambar, tawar dan akhirnya hilang ditelan kesibukan.

Mulai harini jom kita usaha untuk curi masa untuk dating berdua dengan pasangan masing masing.

Hingga akhirnya kita kembali menjadi suami idaman kepada si isteri. Dan hingga akhirnya kita kembali menjadi isteri dambaan kepada si suami.

Nota kaki : Tolong berikan dan kongsikan nasihat ini pada pasangan masing-masing ya


“Dulu Potong Kek, Kini Kirim Doa Supaya Dia Masih Terima ‘Hadiah’ Kami.” Perkongsian Lepas Dua Tahun Arwah Suami Pergi.

Kehilangan insan tersayang ibarat separuh nyawa di bawa pergi. Rindunya hanya Tuhan yang tahu. Berpisah hidup mungkin tidak terlalu sakit dibandingkan apabila dipisahkan dek kematian, amat sukar ditelan.

Hanya yang berada pada situasi tersebut bagaimana luluhnya hati untuk menerima hakikat kehilangan itu. Namun, hidup perlu diteruskan dan reda itu ikhlas.

Yang pergi tetap pergi, yang bertemu pasti akan berpisah. Hanya sekalung doa mampu dihulurkan buat insan tersayang semoga tenang di sana.

Jika dulu, tarikh tersebut disambut dengan acara memotong kek, kini diubah ke arah yang lebih islamik.

Al-Fatihah buat arwah Md Shah. Semoga rohnya dicucuri rahmatNya.

25 july dtg lagi…dan saya x penah lupa tarikh istimewa ni sbb insan yg lahir pd hari ni pun adalah insan yg sgt istimewa dlm hidup saya..

Setiap thn, biasanya kami akn celebrate sama2 dan yg paling excited tentulah ank2..sume pakat nk tiup lilin..dia?? Sengih dan bagi chance kat ank2 nya utk perasan yg kek tu diorang punya..

Tp skarang, saya dah mula belajar utk menerima ketiadaannya..acara potong kek dan nyanyi lagu besday dah diubah ke arah yang lebih islamic ?.. sebab saya nak dia still terima ‘hadiah’ dari kami…hubungan ❤ yg x akan putus smpai bila2 ..

Semoga sayang tenang dan berbahagia di ‘alam baru’.. kami di sini sentiasa merasai kehadiran sayang dalam keluarga..insyaAllah, saya akan cuba utk mendidik dan membesarkan ‘amanah’ sayang sebaiknya..

Pada saya, cinta tak perlu diucap setiap masa kerana ia akan terzahir dgn perbuatan secara tak sengaja..sebab apa?? Sebab dalamnya perasaan kita terhadanya..

Sedih tu masih ada tetapi keletah anak2 membuat saya tersengih dan tergelak sebab masing2 cuba jadi pelawak…? ..


Sakit Kontraksi Buat Mama Trauma, Tengok Baby Terus Rasa “Aku Tak Serik Bersalin”!

Melalui fasa sakit kontraksi ketika hendak melahirkan anak membuatkan ramai ibu berasa serik atau ada yang sampai trauma untuk mengandung dan bersalin lagi.

Ada bakal ibu yang terpaksa melalui fasa kontraksi yang panjang dan lama. Ini membuatkan ada kalangan ibu yang pertama kali bersalin rasa tertekan dan serik.

Tetapi biasanya perasaan serik untuk bersalin lagi hanya seketika sahaja. Selepas beberapa minggu bersalin dan menghabiskan masa bersama si comel, ibu akhirnya mengakui pengalaman melahirkan anak walaupun agak ‘terseksa’ tetapi sebenarnya sangat manis untuk dikenang.

Paling mengejutkan ramai ibu yang sudah habis berpantang mengakui rindu momen mereka mengandung dan melahirkan anak.

Apatah lagi bila anak sudah semakin membesar, ibu biasanya sedar yang mereka rupanya tidak serik bersalin dan bersedia untuk mengandung lagi.

Justeru, sebagai bakal ibu seharusnya mereka membuat persiapan dari segi mental dan fizikal sebelum bersalin. Maka ibu hamil kena rajin mencari ilmu persediaan kehamilan dan kelahiran melalui webinar, e-workshop dan kelas antenatal.

Kalau mama tak tahu mana nak cari platform ilmu persiapan bergelar ibu, boleh sertai webinar percuma “Aku Tak Serik Bersalin” anjuran Pa&Ma yang bakal berlangsung secara virtual pada 26 Jun 2022 (Ahad) dari jam 9.30 pagi hingga 6 petang.

Menampilkan barisan speaker-speaker hebat yang berpengalaman luas dalam bidang kehamilan, kelahiran, penjagaan bayi dan persiapan secara emosional dan spiritual iaitu Dr Maiza Tusimin, Dr Tengku Putri Zainab, Dr Siti Sarah Aishah, Ustazah Fatimah Syarha, Encik Fhais Salim dan selebriti jemputan Ezzaty Abdullah.

Semua peserta berdaftar bukan sekadar berpeluang mendengar perkongsian ilmu daripada speaker-speaker tetapi mereka juga dapat bertanyakan soalan secara langsung ketika sesi live setiap speaker.

Webinar percuma ini sangat menggalakkan pasangan suami isteri yang bakal menimang cahaya mata untuk menyertainya sebagai persediaan bersama.

Mereka juga berpeluang untuk memenangi pelbagai hadiah cabutan bertuah yang menawarkan barangan bayi dan ibu. Jadi rugi kalau bakal papa mama tak join webinar percuma ini.


“Pencinta Pokok Memang Macam tu.” Anak Hantar Barang Rumah Pelanggan, Ibu Spontan Minta Pokok Bunga, Anak Tahan Malu.

Bagi yang suka berkebun sudah tentu suka melihat persekitaran rumah penuh dengan tanaman.

Malah jika melihat halaman rumah orang lain akan menjadikan ia inspirasi buat dirinya. Malah ada juga sanggup meminta benih tanaman akibat terpesona dengan kesuburan tanaman.

Begitu situsi yang dilalui oleh seorang lelaki apabila membawa ibunya ketika menghantar barangan salah seorang pelanggannya. Tanpa di duga ibunya secara terpesona melihat pokok bunga yang subur dihalaman pelanggannya.
Secara sepontan ibunya mahu meminta pokok yang dikenali sebagai pokok ati-ati kepada pelanggannya.

Apa yang menarik perhatian, penghuni kediaman itu tidak kekok untuk melayan kerenah ibunya. Berbual mesra dan layanan yang baik bagaikan sudah lama kenal ketika melihat persekitaran rumah yang dipenuhi dengan pokok ati-ati.

“Sumpah lepas ni aku pergi delivery seorang je. Tak ssanggup bawak mak aku dah.”

Biarpun pemuda itu mengakui segan terhadap pelanggannya dengan cara ibunya. Namun penghuni rumah itu memberi layanan yang baik kepada ibunya. Malah sempat berpesan jika pokok yang diberinya tidak menjadi, dia meminta ibunya datang lagi untuk diberikan pokok yang lain.

Bila minat berkebun memang begitu

Dalam pada itu, warganet terhibur dengan gelagat ibu lelaki berkenaan. Mereka juga mengakui bahawa begitulah sikap apabila seseorang itu apabila minat berkebun.

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz

Bintang Kecil: Sebab tu kita kena selalu bersederhana dalam semua perkara termasuklah ketika berbuka puasa. Ingat tu kawan-kawan makan berbuka jangan banyak sangat nanti nak terawih mengantuk pulak

Saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara PU RIZ.

Jangan lupa kawan-kawan Bintang Kecil semua!

Follow dan subscribe Youtube Channel Bintang Kecil @bintangkecilmy
#BintangKecil #KitakanJuara #1001Malam


7 Trik Olesan Gincu Tahan Lebih Lama Buat Ibu Yang ‘Superbusy’. Wow, Patut Cuba Ni!

Menjadi Ibu yang berkerjaya mahupun sekadar suri rumah tangga tidak bermakna penampilan diri harus dipandang ringan. Percaya atau tidak, sapuan nipis gincu bibir mampu menaikkan seri wajah agar tidak kelihatan pucat dan tidak berseri.

Dalam keterbatasan waktu dan kesibukan dengan pelbagai tuntutan tugasan di pejabat mahupun di rumah, ikuti trik ini agar olesan gincu mampu tahan lebih lama serta para ibu mampu tampil menawan sepanjang hari.

1. Gunakan Lip Primer
Langkah ini adalah yang paling utama untuk dilakukan. Primer untuk bibir adalah produk yang sangat membantu untuk memastikan bahawa lipstik akan tetap melekat pada di bibir.

2. Berikan sentuhan penggaris bibir (Lip Liner)
Setelah menggunakan primer pada bibir, gariskan lip liner pada bibir bahagian luar untuk menggambarkan riasan bibir anda. Selain itu, sentuhan lip liner juga turut memberikan kesan warna bibir lebih semula jadi dan olesan lipstik menjadi lebih sekata.

3. Pilihlah lipstik dengan “Long Lasting Formula”
Lipstik dengan formula ini dapat membuatkan bibir tetap berwarna dan berseri selama beberapa jam. Namun, kadang kala jenis lipstik ini menjadikan bibir anda lebih kering. Oleh itu , olesan sedikit lip gloss dengan warna jernih di bahagian tengah bibir mampu membuatkan bibir kekal lembab dan segar.

4. Oleskan lipstik secara berulang
Sapuan lipstik secara berulang mampu memberikan kesan warna yang lebih penuh dan lebih tahan lama.

5. Rawatlah bibir anda
Bukan hanya rambut, wajah, dan tubuh saja yang pantas untuk diberi perhatian, kesihatan bibir juga perlu diutamakan. Biasakanlah untuk menggunakan lip exfoliation untuk menyihatkan bibir dari kulit mati.

6. Jagalah kelembapan bibir
Kelembapan bibir mempengaruhi ketahanan lipstik pada bibir untuk jangka waktu yang lama. Penggunaan lip balm setiap hari secara konsisten boleh mengelakkan bibir daripada kering dan pecah-pecah.

7. Taburkan sedikit bedak tabur
Letakkanlah satu lapisan tisu tipis di atas bibir dan taburkan bedak di atasnya secara perlahan dan merata. Langkah ini memberikan kesan matte pada lipstik dan membuatnya lebih tahan lama.

INFO EKSTRA!!
Rahsia Sapuan Gincu Lebih Cantik

1. Jika memiliki bentuk bibir yang tipis, digalakkan untuk melukis bentuk bibir dengan pensel bibir. Kemudian barulah oleskan dengan gincu. Serlahkan bentuk bibir anda dengan sapuan pengilat bibir.

2. Sekiranya mempunyai bibir yang tebal, gincu jenis matte adalah paling sesuai. Ia membuatkan bibir kelihatan seksi dan ‘penuh’. Walaupun begitu, pengilat bibir tidak digalakkan kerana ia akan membuatkan bentuk bibir tampak terlalu besar.

3. Jika memilih untuk mengenakan pengilat bibir, ia perlu disapu kemas agar bentuk bibir kelihatan sekata. Untuk warna gincu yang cantik, oles gincu dan pengilat bibir yang mempunyai rona senada. Gabungan dua warna ini akan membuatkan warna gincu anda luar biasa cantiknya

HARUS CUBA!
Amalan menyapu madu sebelum tidur mampu menjadikan bibir lembap dan sihat. Ini kerana madu mengandungi kadar gula yang memberikan nutrisi pada bibir selain dapat menggantikan pelembap bibir.


Sebab Susah, Keluarga Ini Mohon Bilik Untuk Uruskan Anak Autisme Dan Epilepsi. Sebak Perkongsian Ini

Berat mata memandang, berat lagi bahu yang memikul’ adalah peribahasa yang tepat bagi menggambarkan pengorbanan ibu bapa ini membesarkan anaknya yang merupakan anak autisme dan epilepsi.

“Ketika hajat Pak Cik Abdul Rahman Bin Ahmad dan Mak Cik Rahmiah Binti Wahab disampaikan oleh pihak ketiga .. timbul sedikit pertanyaan .. apa relevannya permintaan pasangan itu, iaitu bilik tidur dan bilik air dengan anak istimewanya.

Lawatan ke rumah akhirnya memberikan jawapan. Ismail Bin Abdul Rahman atau nama timangannya Mail, anak ke 6 dari 8 adik beradik ini hidup dalam dunianya tersendiri sejak kecil . Mail tidak pernah keluar rumah .. dunianya hanya di dalam rumah.

Masalah autisme dan epilepsi

Mail anak syurga .. ada masalah autisme dan juga epilepsi. Dia hanya boleh bercakap beberapa patah perkataan saja tetapi dia mampu memahami apa yang kita perkatakan. Tidak boleh berjalan , Mail bergerak hanya dengan mengesot perlahan . Mail juga adakalanya hilang daya imbang tubuh.

Selain suka melihat ayam-ayam yang berkeliaran di luar rumah … Mail suka bermain dengan dua plastik lusuh bekas lampin pakai buangnya dan juga sebatang kayu sebagai hiburan hatinya.

Di dalam plastik bekas plastik yang sudah lusuh itulah Mail menyimpan beberapa keping wang sedekah orang kepada nya selain sedikit gumpalan tali. Mail juga akan mengetuk-ngetuk lantai dengan kayu itu sekali-sekala …

Mail cukup suka duit. Tetapi dia hanya suka dan kenal not seringgit saja. Pantang sungguh Mail kalau ada sesiapa mengusik beberapa keping not biru yang ada di dalam plastiknya . Mengamuk dia … walaupun dengan ibunya yang sudah berusia 66 tahun itu.

Mail juga suka makan mee segera. Mail boleh makan sendiri. Selera makannya sama seperti insan normal yang lain.

Dalam usia 79 tahun …. dalam keadaan kesihatan yang tidak menentu dan kudrat yang tidak lagi seperti dulu, Pak Cik Rahman masih perlu menoreh getah bagi meneruskan kesinambungan hidup kerana hendak mengharapkan bantuan anak-anak , mereka juga berjuang untuk hidup dengan tanggungan masing-masing.

Mengharapkan bilik tidur lengkap dengan bilik air

Kini .. pasangan ini sangat mengharapkan sebuah bilik tidur yang lengkap bilik air seadanya .. kerana kudrat mereka yang sudah di usia senja ini, sudah tidak segagah dulu untuk mengheret Mail ke bilik air. Pak Cik Rahman akan memeluk Mail yang duduk di lantai dari belakang dan mengheretnya setiap kali hendak ke bilik air.
Alhamdulillah … Mail ada menerima wang bantuan bulanan dari JKM. Dengan wang itulah , mereka membeli lampin pakai buang Mail.

Rasanya …
Hanya mereka yang senasib dengan pasangan ini saja mengerti betapa runsingnya hati memikirkan keadaan anak yang bakal ditinggalkan andai dijemput pulang Yang Maha Esa kelak. Menitis air mata si ibu bila bercakap tentang masa depan Mail. Walaupun ada adik beradik lain, tetapi kasih sayang, perhatian dan jagaan itu tidak akan pernah sama dengan ibu atau ayah … yang tiada galang gantinya .

Dengan lafaz .. بِسْمِ اللَّهِ الرَّحْمَنِ الرَّحِيم
acc ini dibuka untuk sedekah yang kita niatkan kepada Ismail Bin Abdul Rahman.
Semoga sumbangan kita kelak, akan merealisasikan hajat sepasang ibu ayah yang sudah dipenghujung usia ini.
Jazakukumullah khairan katsira …

ISMAIL BIN ABD RAHMAN (31 THN )
AUTISME & EPILEPSI
KEPERLUAN KHAS.
SUMBANGAN MAYBANK NATIPAH ABU 552107617521


Arwah Nenek Amal Guna Kunyit, Dr Ini Dedah 6 Kehebatan Kunyit Ramai Yang Tak Tahu.

Kunyit adalah bahan masakan yang sering digunakan untuk menjadikan hidangan enak.

Namun, pada masa yang sama ia digunakan untuk kesihatan, kecantikan dan kecergasan.

Nak tahu lanjut ikuti perkongsian Dr Rizal Abu Bakar menerusi facebooknya.

Waktu itu awal tahun 1970an. Aku kecil lagi. Aku suka melangut lihat nenek aku buat kerja..
.
Biasalah budak-budak. Suka ambil tahu. Mungkin ringan tulang waktu itu. Atau mungkin suka menyibuk.
.
Nenek aku namanya Ayesha. Ejaan gempak. Dia bukan pelakon. Hanya orang kampung yang orang gelar Tok Bi.
.
Tok Bi ada 14 orang anak. 2 anaknya meninggal masa kecil. Tinggal 12 dibesarkan di bawah payung kasih sayang beliau.
.
Tok Wan aku Tok Wan Brahim, suami Tok Bi, kerja dengan PPC. Sekarang dikenali sebagai Penang Port. Gaji sekitar RM50 sahaja sebulan waktu itu. Bayangkan besarkan anak dengan gaji begitu.
.
Tok Bi adalah bercucuk tanam sedikit. Ada juga bela ayam, angsa dan ayam piru. Habuan makanan masa raya nanti.
.
Berbalik pada cerita aku dok melangut sakan. Waktu cuti sekolah adalah waktu paling bahagia- boleh balik rumah Tok Bi.
.
Oleh kerana aku suka perhati dan ambil tahu apa yang Tok Bi buat, dia pun suka aku ada. Adalah orang boleh tolong ambik itu ambik ini.
.
Satu perkara yang aku selalu perhati, ialah Tok Bi banyak guna kunyit. Samada kunyit hidup ataupun bentuk serbuk yang dibuat sendiri.
.
Ada ruang sahaja dia akan campak masuk kunyit. Untuk warnakan makanan memang akan digunakan kunyit. Semulajadi.
.
Seolah kunyit dan warna kuning macam tema makanan sebati dengan Tok Bi.
.
Dia juga minum air kunyit. Bab ini paling aku suka. Aku akan tunggu saja waktu dia minum.
.
Selepas minum aku akan tanya “ Tok minum apa tu tok?”
.
Dia akan jawab sambil tersenyum, “air kunyit.” Waktu senyum inilah part paling best. Semua giginya akan jadi kuning. Aku apa lagi akan ketawa berdekah –dekah tengok gigi kuning berjahang Tok Bi.
.
Dia pun terhibur dengan gelak aku yang ala-ala anak jin dalam filem Ahmad Albab.
.
Tidak cukup dengan minum dan campak kunyit, dia juga akan sapu kunyit ke muka. Dia campur dengan bedak sejuk. Kuning habis muka. Lepas itu dia basuh muka.
.
Sebab itulah kot, kulit Tok Bi cekang. Licin. Tidak nampak kedut. Serlahkan ayu wajah kacukan melayu-siam-india-arab dia.
.
Tok Bi meninggal dunia sekitar umur 67 tahun. Meninggal tanpa ada penyakit. Meninggal sebab ajal. Sama macam emak aku.
.
Ini kisah dulu. Aku tidak tahu tentang kehebatan kunyit. Ia jadi bahan ketawa aku.
.
Tetapi sekarang baharu aku tahu kunyit ini hebat rupanya. Banyak sangat kajian saintifik buktikan kehebatan kunyit ini.

6 kehebatan kunyit yang ramai orang tidak tahu.

1. Kunyit adalah penghalang racun arsenik. Arsenik adalah racun berbahaya kepada kesihatan manusia. Bahaya arsenik ini hingga boleh rosakkan DNA. Ini bukan cerita sikit atau kecil. Ini cerita bahaya

Arsenik terdapat dalam banyak sumber makanan yang kita ambil. Antaranya beras. Dalam jus epal dan jus anggur juga ada arsenik. Arsenik juga dijumpai pada mainan kanak-kanak, kayu meja makan dan pagar yang dibuat dari kayu.

Macam mana pula boleh ada arsenik? Puncanya dari tanah. Kalau kandunga dalam tanah ada arsenic, ia meresap pada tumbuhan itu. Apapun, relaks dulu.

Kita penyelamat. Sang kunyit. Bukan kunyit budak muda asyik sebut tu, ini kunyit betul.

Ni aku nak cerita sikit. Salah satu bahan penting dalam kunyit ialah Curcumin. Ia mampu halang kerosakan dan turunkan impak kerosakan DNA. Lebih menarik lagi.

2. Kunyit adalah Anti kanser. Di dalam Journal Alternative Therapies in Health and Medicine, dilaporkan curcumin dalam kunyit bantu halang perkembangan sel kanser. Lebih menarik lagi apabila dicampur dengan piperine (bahan yang sebabkan rasa pedas pada lada hitam) ia kecutkan stem sel kanser payudara.

Kalau dalam sejarah keluarga ada kanser, jadilah curcumin dan piperine saka baharu dalam hidup. Berdamping rapatlah dengan keduanya.

Paling luarbiasa ialah curcumin dalam kunyit ini punya kebolehan programkan kematian sel atau apoptosis. Maklumat ini adalah jasil kajian dari University of Texas.

3. Kunyit adalah Anti tumor. Siapa sangka kunyit dengan saiznya yang kecil tetapi punya kuasa penyembuhan yang besar. Selain bertindak mati dan lemahkan sel kanser, curcumin dari kunyit juga halang pembuluh darah dari membentuk tumor. Mudah fahamnya orang lazimi kunyit akan mudah bebaskan diri dar tumor.

Mudah fahamnya begini. Kalau mahu hindarkan diri dari tumor atau cyst, jadikan kunyit sajian harian.

4. Kunyit adalah penghalang Kerosakan Sel Otak. Part ini aku paling suka. Curcuminoid dari kunyit dapat neutralkan radikal bebas dan halang kerosakan kepada sel otak.

Bukan itu sahaja ia juga bertindak sebagai penjaga kepada sel otak. Dikenali sebagai agen neuroprotective. Ala-ala security guard.

Antara fakta yang menarik lagi ialah bahan aromatic-tumerone dalam kunyit tingkatkan pertumbuhan neural stem cell di dalam otak. Pesakit stroke dan Alzheimer wajib berdamping dengan kunyit kerana kebaikan aromatic-tumerone ini. Bahasa mudahnya, aromatic-tumerone lahirkan sel otak.

Mungkin ramai yang tidak tahu otak manusia juga punya plak seperti plak pada gigi. Plak ini sekiranya tidak dibuang akan sebabkan penyakit Alzheimer atau nyanyuk. Antara bahan yang halang pembentukan plak pada otak ialah curcumin. Inilah pelakon utma dalam kunyit.

5. Kunyit bagi kulit meghelit atau glowing. Sebab tu Tok Bi aku asyik dok sapu sakan kat muka dia. Sains pada hari ini buktikan kehebatan kunyit. Bukan sekadar cepat sembuhkan luka tetapi apabila dicampur yogurt, dan madu ia jadi masker semulajadi yang hebat. Melembut dan meremajakan kulit.

Tak perlu percaya. Buat sahaja. Sebab ilmu ini dah dirakam dalam Journal of Life Sciences. Cuma Tok Bi dah awal-awal lagi praktis.

6. Kunyit sebagai fat burner. Bab ini memang win. Kalau bercita mahu kurus, ambillah kunyit. Kunyit halang pembentukan lemak. Menarik lagi, kunyit ada kuasa thermogenic – bakar lemak. Power.

Ringkasnya, kalau mahu kulit glowing, otak power, jauh dari nyanyuk, tumor dan kanser serta badan lentik, amalkan kunyit.

Tok Bi aku dah buktikan. Bebas dari penyakit semasa hayatnya. Dia bukan saintis. Tapi dia beramal dengan ilmu yang dia ada.

Sumber:


Mulut Asyik Kata Nak Diet, Tapi Sekarang Tak Ada Hasil. KKM ‘Belanja’ Tip Elak Makan Berlebihan

Sekarang dah bulan 10, azam awal tahun dulu tak tercapai lagi dek kurangnya motivasi diri. Haaa azam apa tu? Azam nak kurus lah! Hehe.

TIP ELAK MAKAN BERLEBIHAN


Nampak Biasa Aje, Bual Santai Sebelum Tidur Tapi Cara Ini Buat Hubungan Suami Isteri Makin Erat.

Mengekalkan kebahagiaan rumah tangga tidak semudah yang disangka sekiranya pasangan tidak mengetahui asas kepada kebahagiaan.

Untuk itu, setiap pasangan haruslah sentiasa memastikan hubungan yang mesra, penuh kasih sayang dan saling melengkapi amat penting untuk rumah tangga kekal bahagia.

Selain itu, ada satu rahsia yang boleh meningkatkan serta mengeratkan hubungan suami isteri iaitu secara ‘pillow talk’.

Ia sebenarnya cara yang mudah iaitu berbual-bual santai sebelum tidur. Sebagaimana perkongsian wanita ini.

Bual santai sebelum tidur

Pillow Talk time..
siapa yg belum pernah buat atau biasakan,boleh la cuba ya..
ok, apa itu pillow talk?
pillow talk ni bahasa mudah dia ialah perbualan bersama pasangan di tempat tidur..
nama pun pillow kan mesti la atas katil..
tak kisah kita nak bualkan apa shj topik seharian kita bersama pasangan..
suami keluar bekerja seharian pasti ada kisah atau masalah yg dia hadapi sepanjang hari..
dan
isteri samada yg bekerja atau surirumah juga pasti ada kisahnya..
Ya..
cerita kan apa shj.. apapun topik.. apapun masalah..waktu ni la kita nak luahkan segalanya..
cuba kita ingat balik, bila kali terakhir kita baring bersama pasangan dan berbincang soal apa shj..
baik tentang hidup kita, masalah yang mengganggu kita, atau bahkan hubungan kita dan pasangan.
Rasanya sangat melegakan untuk mendengarkan satu sama lain, kan?

Pillow talk mungkin kita dengar mudahkan,
tapi kadang sulit untuk kita biasakan..
biasakan pillow talk menjelang waktu tidur,
pastikan bukan waktu yg sangat mengantuk ya..sbb nanti kita cakap sorg2
bila kita borak2 santai, sambil berpelukkan..
maka Anda berdua akan terbangun dengan perasaan yang lebih ringan dan disambut dengan senyuman hangat dari pasangan.
ini sgt penting utk perbaiki komunikasi kita bersama pasangan kita..

pillow talk ni boleh merapatkan hubungan suami isteri..
saling berkongsi masalah,berkongsi pendapat,
pillow talk tak semestinya perbincangan yg serius..
jgn timbulkan isu yg boleh dtgkn pergaduhan atau pertelingkahan..
boleh, tp dengan cara perbincangan..
pillow talk ni..
kita blh bergurau, waktu ni la kita boleh tanya pasangan apa yg dia suka atau tak suka..
time ni la kita blh nk picit jerawat blackhead dia..
time ni la kita blh nk geletek2 dia..
time ni la kita blh nk picit2 hidung dia..
time ni la kita blh nk luahkan badan kita naik, gendut..
maksudnya santai..
borak2 simple sebelum tidur sambil bergurau senda..

Rugi tau kalau kita tak biasakan..
tahu tak kenapa??
dgn cara pillow talk ni la yg membuatkan..
-surirumah yg sarat dgn emosi satu hari tu boleh dikurangkan..
-isteri yg keluar bekerja yg byk masalah diluar tu boleh dikurangkan..
-suami yg dikelilingi masalah ditempat kerja tu boleh dikurangkan..
Ya.. betul.. sebab masa pillow talk ni la kita boleh luahkan everything..
posisi terbaik sewaktu pillow talk ialah “CUDDLE”
tahu kan apa itu cuddle?
cuddle itu ialah berpelukkan..
yg mana posisi ini yg akan memberi ketenangan bersama pasangan..
waktu ini la kita akan rasa
-kita akan lebih menghargai pasangan
-kita akan rasa nyaman
-kita akan rasa tak nak kehilangan pasangan
-kita akan rasa hilang segala beban dibahu dgn masalah seharian
-kita akan rs diasayangi dan diberi perhatian..

Jadi mana yg belum biasakan pillow talk ni,
cuba buat dan amalkan..
sgt tidak rugi..
yg jauh boleh didekatkan..
yg renggang boleh dirapatkan..
yg benci boleh ditukarkan menjadi syg..
kita manusia yg dahagakan perhatian,
tak kira isteri mahu pun suami..
ini la cara dan masa yg terbaik untuk perbaiki hubungan..

SELAMAT MENCUBA..
semoga kita menjadi pasangan suami isteri yg bahagia hingga ke syurga.. Aamiin

Kredit: Sharla Rose


Dah Lama Impikan Klinik Gigi Sendiri, Nubhan Buat Kejutan Hadiahkan Untuk Isteri. ‘Mungkin Rezeki Baby Baru ni’!

Bahagia tak terkira kan apabila impian kita menjadi kenyataan? Bertambah seronoknya apabila impian itu direalisasikan oleh orang yang tersayang, iaitu suami tercinta!

Itulah yang dibuat oleh penyanyi dan pelakon, Nubhan yang membuat kejutan untuk isterinya dengan menghadiahkan sebuah klinik gigi sendiri.

Tambahnya, sebagai suami, dia akan sentiasa menjadi tulang belakang depan kiri dan kanan isterinya dan merealisasikan impian orang tersayang adalah satu kebahagiaan buatnya.

Kejutan yang dibuat juga mendapat sokongan dari rakan-rakan yang datang memeriahkan lagi suasana termasuklah penyanyi yang berduet bersama Nubhan dalam lagu Sekali Lagi  iaitu Siti Nordiana.

kejutan TERBESAR utk wife sempena melahirkan baby ke 3🌹❤ 🎉🎉🎉

Akhirnya impian isteri saya nak ada klinik gigi sendiri tercapai 🤲🏻

saya rasa saya suami yang berguna bila dapat tunaikan impian isteri😂

Terdahulu, Afifah Tawfek nekad dengan keputusan untuk meninggalkan kerjaya sebagai dooktor gigi untuk menjadi surirumah sepenuh masa.

Nubhan dan Afifah berkahwin pada 29 Ogos 2015 dan telah dikurnakan tiga cahaya mata iaitu Aafiya Kamilia, Ahmad Aafan dan Afzan.


Air Kelapa Tua Atau Muda, Dua-dua Ada Kelebihan Untuk Kesihatan. Saintis Ni Jelaskan!

Sejak dahulu lagi kita sudah biasa dengan amalan minum air kelapa untuk kebahkan demam, bagus untuk yang terkena demam campak dan sebagainya dalam kehidupan harian kita.

Bahkan air kelapa bukan sahaja digunakan sebagai cara perawatan alternatif,nyata terbukti secara kajiannya bahawa air kelapa mengandungi tinggi  khasiatnya.

Ini dijelaskan juga oleh saintis Dr Suri Roowi dan turut membuat perbandingan antara air kelapa tua dan air kelapa muda, mana satu lebih berkhasiat.

Jom hadam perkongsian ini untuk manfaat bersama.

KELAPA MUDA atau TUA? YANG MANA LEBIH BERKHASIAT?

Lanjutan dari ‘posting’ sebelum ini tentang khasiat air kelapa, ada yang bertanya kepada saya tentang adakah kelapa muda atau kelapa tua yang tinggi khasiat?

Menurut kajian yang dilakukan Saintis Tempatan pada tahun 2018, kelapa tua didapati lebih tinggi kandungan potasium (237 – 361mg /100 mL) diikuti magnesium, kalsium, iron, manganese dan selenium berbanding kelapa muda.

Kelapa tua yang dikaji adalah kelapa yang berumur antara 11-13 bulan manakala kelapa muda yang dikaji berumur antara 6-8 bulan

Kelapa tua juga lebih tinggi kandungan gula sukrosa berbanding kelapa muda.

Kelapa muda pula tinggi gula fruktosa dan glukosa.

Soalnya apakah jenis air kelapa yang sesuai untuk pesakit darah tinggi?

Bagi pesakit darah tinggi, jenis air kelapa yang lebih sesuai adalah air kelapa tua berbanding air kelapa muda.

Ini kerana kandungan potasium dan magnesium yang lebih tinggi dalam air kelapa tua.

Kajian menunjukkan diet tinggi potasium, magnesium & fiber dan rendah garam (sodium) lebih sesuai untuk pesakit darah tinggi.

Rujukan

1. Halim et al. (2018). International Journal of Food Properties, 21:1, 2378-2389
2. Sadia and Rahila (2016) Journal of Intercultural Ethnopharmacology 5 (3)244-249

Adakah air kelapa sesuai untuk pesakit buah pinggang?

Memandangkan kandungan potasium juga agak tinggi dalam air kelapa muda (260 mg/L berbanding air kelapa tua 361mg/L), pesakit buah pinggang perlu hadkan pengambilan air kelapa muda atau tua.

Apakah bahan lain dalam air kelapa yang bagus untuk bantu pesakit jantung?

Kajian menunjukkan asid amino arginin hadir dalam kelapa muda pada kuantiti 300 mg/L. Bahan ini membantu masalah jantung (sebagai kardioprotektif)(2).

Apakah jenis air kelapa yang sesuai diminum ketika demam?

Untuk masalah demam, air kelapa muda lebih sesuai berbanding air kelapa tua. Selain tinggi kandungan vitamin C, kajian yang diterbitkan dalam Journal of Intercultural Ethnopharmacology pada 2016 mendapati air kelapa muda mempunyai sifat anti radang yang lebih kuat berbanding air kelapa tua. Justeru, minum air kelapa muda lebih sesuai untuk atasi masalah demam

Bagaimana pula yang ada penyakit batu karang? Apakah jenis air kelapa yang sesuai?

Air kelapa muda.

Kajian menunjukkan meminum air kelapa muda dapat meningkatkan bahan citrate dalam air kencing. Citrate adalah bahan yang boleh menghalang pembentukan batu karang (4).

Apakan sumber lain untuk membantu kesihatan buah pinggang?

Meminum air herba misai kucing khususnya bunga misai kucing juga membantu kesihatan buah pinggang. Asid kafeik dan asid rosmarinik adalah bahan yang hadir dalam bunga misai kucing dan bersifat antidiabetis, antikanser dan membantu aliran air kencing

Selamat mencuba dan dapatkan nasihat Dr anda.

Rujukan

3. Anurag and Rajmohan(2003)Plant Foods for Human Nutrition 58: 1–12, 2003.

4. Roshan et al. (2018), Article ID 3061742


Anak Pesan Makanan Segera, Ibu Ini Masak 3 Resipi Special Sekaligus Untuk Keluarga, Ala Hidangan Di Kedai!

Memasak itu memberikan suatu kepuasan buat sesetengah para ibu. Biarpun memasak setiap hari, ia memberikan suatu nikmat yang bahagia dapat menyediakan hidang yang terbaik buat keluarga.

Bak kata orang, air tangan seorang isteri dan ibu itu yang dimasak dengan penuh kasih sayang itulah menjadi asbab keluarga itu bahagia.

Sebagaimana perkongsian wanita ini, biarpun mampu untuk membeli makanan segera, namun lebih puas hati untuk  memasak sendiri untuk hidangan keluarga. Malah banyak pula menu yang dihidangkan.

Buat yang ingin mencuba menu ini, dia telah berkongsi 3 resipi Spaghetti Bolognaise, Resipi Cheezy Potato Wedges dan Garlic bread dan mushroom soup ala PizzaHut. Apa lagi jom cuba buat!

Anak-anak suruh ibu pesan kat ayah belikan kepsi. Sengaja ibu tak cakap kat ayah dan ayah tak tau pun permintaan diorang. Ibu masuk dapur ketung ketang ketung ketang, siap saji atas meja.

Haaaa.. hambikk.. Nak kepsi yaaa?? Nah ibu bawakan juadah ala kepsi dan pizzahut ke rumah. Ibu baru cabut gigi semalam mana boleh makan kepsi. Apa korang ingat korang saje ke yg teringin kepsi? Sebelum ibu nangis bucu meja tengok korang kunyah kepsi baik ibu masak benda lain dulu bagi diam mulut tu.

Berikut 3 resipi menarik untuk dicuba.

RESIPI 1

Kalo oder spaghetti bolognaise kat PizzaHut dapat sikit aje. Ibu masak dapat banyak. Makan ulang-ulang sampai malam.

Resipi Spaghetti Bolognaise

Bahan-bahan:
1pek spagheti (kita guna angel hair)
½mangkuk daging cincang
1biji bwg besar-potong dadu
4ulas bwg putih-cincang halus
½biji lada benggala-potong dadu
3batang sosej-hiris nipis
1tin sos spageti prego tradisi
2helai daun bay kering
1sb mixed herbs
½sk serbuk lada hitam
3sb sos cili
1sb sos tomato
Garam secukupnya
1sk serbuk pati ayam
1sb gula

Cara-cara:
Didihkan air dlm periuk kemudian masukkan spageti. Masukkan garam dan sedikit minyak masak. Rebus hingga masak kemudian toskan. Lalukan spaghetti di bawah air paip utk matikan suhu. Tos dan ketepikan.
Tips- Bagi mengekalkan kesegaran spageti, gaul rata dgn minyak masak sebelum disimpan dalam bekas bertutup.

Sos:
Panaskan marjerin dlm saucepan atau kuali. Tumis bawang putih, bwg besar hingga perang dan wangi. Masukkan lada benggala, sosej dan daging. Kacau sebentar kemudian masukkan daun bay, mix herbs dan serbuk lada hitam. Selepas itu masukkan sos prego, sos cili dan sos tomato. Masukkan sedikit air supaya tak terlalu pekat. Reneh selama 10minit dan kacau. Setelah pekat perasakan dgn garam, serbuk pati ayam dan gula. Tutup api. Siap!

RESIPI 2

Cheezy potato wedges ala kepsi dari tiga biji kentang. Kenyang makan

Resipi Cheezy Potato Wedges

Rebus 3 biji kentang hingga separuh empuk tanpa buang kulit. Toskan air rebusan kemudian rendam dalam air sejuk untuk matikan suhu. Bila dah sejuk, potong bentuk wedges. Taburkan tepung serbaguna Bestari atau Aroma. Goreng dalam minyak yg cukup panas. angkat bila warna bertukar perang.

Serbuk cheese kita beli di pasaraya Hiro jenama Hiro. Kita bancuh dgn air panas dan mayonese, kacau sampai sebati. Kita campur mayonese supaya tak masin sangat, rasa lebih berlemak dan sedikit manis.

Susun kentang dalam pinggan. Piping kan cheese dan mayonese atasnya. Tabur dgn parsley kering dan bijan hitam untuk hiasan. Kalau takde pun takpe. Buat lawa² je.

RESIPI 3

Resipi 3


Doktor Ini Kongsi Petua Untuk Rawat Demam Urat. Mudah Sahaja! Hanya Guna 4 Bahan Dapur

Boleh dikatakan sekarang ramai yang sering terkena demam urat. Ada yang dah mula sakit-sakit sendi dan seterusnya disusuli dengan demam.

Banyak cara dilakukan untuk menghindarnya namun kalau salah cara merawatnya, pasti akan mengambil masa untuk kebah.

di laman Facebook, seorang doktor telah berkongsi cara mudah untuk merawat demam ini.

Hanyan menggunakan beberapa bahan untuk dijadikan teh dan seterusnya diminum. Bahan-bahannya juga mudah didapati di dapur.

Ia hanya perlu diminum sekali atau dua kali seminggu sahaja. Caranya juga mudah untuk disediakan.

PETUA DEMAM URAT

PETUA MINUMAN TEH UNTUK LEGAKAN DEMAM URAT

BAHAN-BAHAN:

CARA PENYEDIAAN TEH:

3. Daun pandan diperlukan hanya sehelai dua ikat sahaja.

4. Rebus semua ini dalam periuk.

5. Setelah selesai, biarkan ia sejuk sedikit baru masukkan madu.

Ini petua paling mudah dibuat. Seeloknya minum bila dah nampak tanda nak demam.

[TIPS]


Sakit Dada Dan Rasa Berdebar-Debar. Dr Ini Jelaskan Sebabnya Berlaku. Take Note Semua!

Apabila jantung kita berdegup, atau bila otot-otot jantung kita mengepam, rehat dan mengepam semula, dua perkara yang perlu kita perhatikan. Pertama kadar degupan jantung (atau bilangan degupan dalam seminit). Kedua drama/rentak (atau rhythm) iaitu perjalanan degupan jantung haruslah stabil. Dub-dub-dub.

Menurut Dr Zubaidi Hj Ahmad menerusi perkongsian di facebook miliknya, masalah berdebar-debar atau “palpitation” berlaku apabila kita rasa jantung kita berdegup laju. Selalu apabila jantung berdegup secara normal, dalam kadar 60-100 degupan perminit dan dalam irama yang sekata, kita tidak merasa degupan jantung kita. Berdebar-debar berlaku apabila degupan jantung kita melebihi 100 degupan seminit dengan drama yang sekata. Ia masih dianggap normal jika iramanya atau rentak degupan jantung sekata, walaupun kadarnya bertambah. Degupan jantung melebihi 100 degupan perminit kita namakan tachycardia.

Jika irama degupan jantung kita tidak sekata, kita namakan masalah ini sebagai “arrhythmia”. Ia berlaku apabila irama degupan jantung tidak sekata, ibarat sebuah lagu yang rosak. Sama ada ia tidak berdegup pada masanya (missing beats) atau pun degupan ini berlaku terlalu cepat dan kemudian menjadi perlahan dan kemudian laju semula (atau kita namakan irregular beats).

Berdebar-debar ini kadang-kala menyebabkan kita risau dan rasa takut. Degupan jantung yang laju akan menyebabkan otak memberitahu kita “Ada sesuatu yang tidak kena”. Selalunya kita akan duduk diam atau berjumpa dengan doctor untuk pemeriksaan.

Berdebar-debar ini kadang kala akan hilang dengan sendiri. Ia bukanlah suatu yang berbahaya. Selalunya kita tahu puncanya seperti emosi kita seperti kita rasa tertekan (stress) bila berhadapan dengan orang ramai, rasa risau bila hutang-hutang kita tidak tidak dapat dibayar da nada orang yang dataing mencari kita. Kadang kala akibat kita minum banyak caffeine terutamanya kopi, menghisap tembakau yang mengandungi nicotine dan juga minum-minuman yang mengandungi alcohol.

Wanita yang hamil juga mempunyai degupan jantung yang laju. Ini kerana pergerakan darah yang membawa oksigen dan nutrient harus dicepatkan untuk ibu dan anak.

BAGAIMANA MENGURANGKAN RASA BERDEBAR-DEBAR?

Ia bergantung kepada punca-punca yang menyebabkan rasa berdebar-debar itu. Kadang-kala “rasa berdebar-debar” ini tidak memudaratkan dan akan “datang pergi” dengan sendiri. Dalam keadaan begini, pesakit tidak memerlukan sebarang rawatan.

Jika rasa berdebar-debar ini berlangsung sepanjang hari dan berulang-ulang, dan pemeriksaan fizikal, darah, ultrasound dan radiologi menunjukkan pesakit tiada masalah, selalunya doctor memberitahu mungkin ia berkaitan dengan emosi. Sesetengah pesakit yang sensitif pada takanan, rasa risau atau rasa takut akan mudah berdebar-debar. Antara tips yang membantu mengurangkan rasa runsing dan berdebar-debar ialah latihan pernafasan.

Duduk atau di bilik yang tenang dan selesa. Cuba lupakan dulu rasa risau, stress dan takut ini. Cuba tarik nafas perlahan-lahan, tahan seberapa lama yang boleh dan kemudian hembus perlahan-lahan melalui mulut sehingga habis nafas. Ia membantu hormone kita lebih stabil dan mengurangkan degupan jantung laju.

Selain itu boleh guna teknik vasalva dengan cara memicit hidung hidung dan menutup mulut kita. Hembuskan nafas kita perlahan-lahan sehingga ada rasa tekanan pada telinga kita.

Berfikiran positif juga membantu kita rasa tenang dan tidak rasa berdebar-debar. Selalu fikirkan setiap musibah yang berlaku sebenarnya ada kebaikan yang ALLAH mahu berikan.

Selain itu teknik aromaterapi seperti mendapatkan bau-bauan yang natural seperti lemon, lavender, serai dan pandan membantu kita rasa lebih tenang.

Kurangkan pengambilan makanan yang pedas, minuman yang mempunyai kandungan caffeine yang tinggi seperti expresso, atau menghisap tembakau dan mengambil minuman beralkohol.

Ubat-ubat tertentu mungkin akan menyebabkan rasa berdebar-debar terutamanya ubat selsema dan batuk yang mengandungi pseudoephidrine. Penggunaan ubat kurus yang mengandungi silbuteramine juga menyebabkan rasa berdebar-debar.

Jika masih keliru dan tidak pasti berkaitan dengan berdebar-debar yang dialami, boleh hubungi doctor yang merawat bagi mendapatkan nasihat dan pemeriksaan.

Sumber: Dr Zubaidi Hj Ahmad


“Terima Kasih Sentiasa Bersabar Layan Kerenah Isterimu Yang Dramatic Ni” -Nabila Huda

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Sama juga bagi anak kepada Amy Search ini yang juga pelakon, Nabila Huda menzahirkan ucapan terima kasih buat suaminya, Mohd Izwan Johar sempena ulang tahun perkahwinan yang ke-7.

Menurut Nabila, suaminya seorang lelaki yang baik dan selalu membantunya dalam melakukan kerja rumah.

“Dear husband, Terima kasih dengan segala cinta dan sayang mu yang sepenuh hati pada saya dan @lilkupukupu. Terima kasih kerana sentiasa bersabar melayan kerenah isteri mu yang dramatic ini.

“Kesabaran yang ada dalam diri awak tu takkan pernah ada sesiapa akan boleh lawan. Terlalu hebat awak handle seorang wanita bernama Nabila Huda. Kerana kesabaran awak, Alhamdulillah 9 tahun kite bersama. 7 tahun kite sebagai suami isteri.” tulisnya di ruangan kapsyen.

Ujar Nabila, suaminya rajin memasak dan melakukan kerja rumah seperti membasuh baju, melipat kain serta mengemas rumah setiap hari. Bukan itu sahaja, Izwan juga seorang penghibur yang sentiasa membuat mereka ketawa. Paling penting, Nabila berkata Izwan sentiasa ada bersamanya tatkala susah mahupun senang.

“We love you Abi! Please jaga kesihatan awak ok. I’m scared of losing you. I can’t imagine life without you my love. Saya nak hidup dengan awak sampai akhir hayat saya. Happy anniversary to us sayangku Mohd Izwan Bin Johar,” tambahnya.


Mak-mak Ni Prihatin & Penuh Emosi, Tu Sebab Anak Suka Meluah Dekat Ibu Berbanding Ayah!

Perasan tak dengan perangai anak-anak kita ini. Bila hendakkan sesuatu atau mengadu mesti orang pertama yang dicari, kita sebagai ibunya. Menurut Parenting Influencer Mohd Fhais Salim, ada sebabnya dan ini dikongsikan di dalam facebooknya untuk info bersama.

Ada sebab kenapa anak-anak ni suka mengadu pada ibu berbanding ayah!

Bila ada masalah je mengadu meluah pada ibu. Bila ada buat salah je mesti cari ibu dulu.
Nak meminta apa-apa pun, ibu la tempat pertama dia cuba nasib. Ini kerana cara ayah nak tenteramkan anak jauh berbeza dengan ibu!

Si ayah suka gunakan logik akal

Itu la bila anak datang mengadu, si ayah akan cenderung untuk bagi solusi dan teguran terus kat batang hidung. Apa yang logik di akal, itu la dia beri pada anak.

Si ibu penuh emosi

Berbeza dengan ibu. Dia prihatin dan penuh emosi.
Pertama sekali dia akan mendengar dengan teliti. Eye-contact sepanjang masa. Empati dengan luahan hati anaknya.Dia tak terus bagi teguran sebaliknya, dia bagi anak rasa tenang dahulu. Ini la sebabnya anak-anak suka meluah pada ibu.
Sebab ibu buat anak rasa tenang dan senang hati.

Sama juga kalau anak nak meminta sesuatu, mereka pasti akan bagitahu pada ibu dulu sebab ibu cepat memahami isi hati anaknya berbanding ayah.

Kalau dengan ayah meminta, pasti akan tanya macam-macam soalan. Penting ke benda tu, apa manfaat benda tu dan macam-macam lagi. Ini betul, bab berbelanja untuk anak-anak ni ayah memang cerewet sikit tapi kalau ibu dia sanggup berhabis duit untuk belanja anak-anaknya asalkan mereka happy.

Bagi ibu, buat anak happy itu la happiness dia!

Sumber : Mohd Fhais Salim


Memori Semakin Baik & Otak Makin ‘Power’ Bila Anak Amal Air Ni!

Sebagai ibu ayah tentu kita mengharapkan anak-anak yang kita hantar ke sekolah setiap hari dapat menimba ilmu dengan sebaiknya dan sekali gus dapat ilmu yang dipelajari dapat dimanfaat untuk masa depannya mereka kelak.

Pelbagai persediaan awal kita bantu anak-anak untuk tujuan itu, selain memberikan galakan, menghantar anda ke kelas tusyen, menyediakan ruang belajar yang selesa, ada satu perkara lagi yang boleh anda lakukan untuk membantu anak mudah menerima pelajaran yang dipelajarinya dengan cara yang mudah dan tanpa perlu bajet yang besar.

Ini sebagaimana perkongsian Dr Rizal Abu Bakar, disarankan agar anak-anak yang sedang belajar ini diberikan air minuman pegaga.

Nak tahu lanjut apa manfaat dan cara penyediaan air pegaga tersebut, ini perkongsian penuh daripadanya. Semoga bermanfaat.

Amalan Minum Air Pegaga

Apabila anak pulang ke sekolah mereka letih. Begitu juga otak mereka. Lebih-lebih apabila tiada nutrisi untuk otak diambil mereka.

Petang ada kelas PAFA. Malam pula ada tuisyen. Sampai lembik budak-budak ini.

Soalnya dengan begitu banyak aktiviti gunakan otak sepanjang hari, dapatkah mereka bertahan?

Dapatkah otak mereka mencerap semua maklumat? Atau ia hanya jadi kelas sosial?

Kita pastinya tidak mahu duit yang dilaburkan hanyut begitu sahaja. Keputusan anak masih tidak seberapa. Hasil masih jauh dari yang kita suka.

Cara mudah ialah sediakan secawan air pegaga:

1. Ambil seikat pegaga. Basuh. Bersihkan.

2. Masukkan ke dalam blender.

3. Masukkan air. Ikut kepekatan mana yang kita mahu.

4. Blend.

5. Campurkan dengan madu.

Hidangkan. MUDAH dan CEPAT.

Pegaga tingkat imun sistem. Buka pembuluh darah di dalam OTAK.

Nutrisi mudah masuk. Maklumat segera dihadam. Memori semakin baik.

Semoga bermanfaat.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Wanita Ini Kongsi Petua Bawang Putih Pulihkan Tenaga Dan Cergas. Bukan Nak Buang Angin Je. Boleh Follow!

Mesti ramai je antara kita yang mudah ngantuk dan lesu kan! Pernah terfikir tak, cam mana cara untuk pulihkan tenaga tu, supaya sentiasa bertenaga dan cergas.

Ataupunn mungkin ada gak yang pernah dengar petua tradisional ni kan, yang guna telur ayam kampung tu. Tapi sanggup ke nak amalkan.

Okey sekarang Cik No nak share petua yang tak perlu guna telur. Tapi bahan utamanya masih jugak bawang putih.
Jom tengok!

Cara 1.

– 3 ulas bawang putih di potong dan di ricik halus
(supaya senang telan)
– Campurkan dengan 1 sdb madu.
– Kacau rata dan minum.

Cara 2.

– 1 labu bawang putih, di leraikan dan di goreng tanpa minyak.
– Angkat dan buang kulitnya.
– Kemudian boleh dimakan begitu aje, atau pun dengan nasi panas.

Insya Allah berkesan. Cik No ucapkan selamat mencuba.
Semoga bermanfaat.


“Perancangan Tu Ada Tapi Baru Kuruskan Badan.” Usia Makin Meningkat, Fazura  Rancang Tambah Zuriat

Dua tahun lagi, usianya bakal menginjak ke usia 40 Tahun, justeru pelakon Nur Fazura mengakui berhasrat untuk menambah ahli baru dalam keluarga mereka.

Tidak merancang soal cahaya mata, ibu kepada cahaya mata perempuan, Nur Fatima Aisyah ini bagaimana pun meluahkan rasa syukur kerana suaminya,Fattah Amin tidak meletakkan tekanan berhubung soal itu.

Bahkan, dia memberi kebebasan buat Fazura untuk menyusun jadual hariannya sebaik mungkin.

Dia bagaimana pun mengakui ramai yang bertanya mengenai perancangannya untuk menambahkan ahli keluarga.

“Saya memang ada perancangan untuk menambah cahaya mata tetapi jadual kerja begitu padat. Apatah lagi saya juga semakin aktif dalam bidang perniagaan, jadi rutin harian kini semakin sarat dengan pelbagai aktiviti.

Walaupun sudah mendapatkan semula bentuk badannya, Fazura mengakui masih mahu mendapatkan seorang lagi cahaya mata lebih-lebih lagi suami turut mahukannya.

“Selepas bersalin, saya mengambil masa yang lama untuk menurunkan berat badan. Akhirnya kini saya mendapat berat ideal iaitu 54 kg. Tiada jalan pintas, saya perlu menjaga pemakanan dan mencuri masa untuk bersenam.

“Dalam pada itu, saya memahami usia juga semakin meningkat dan perlu memikirkan soal menambah zuriat. Jadi tidak boleh hendak melengahkan masa dan sebagainya,” katanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Kulit Dah Mengelupas & Pedih Berdarah.” Eina Azman Sekali Lagi Bantu Bayi Ekzema Jumpa Pakar Kulit

Naluri keibuan pasti tersentuh melihat penderitaan si kecil ini. Apa tidaknya, dalam usia yang baru menjangkau 5 bulan, si kecil bernama Afiya mengalami masalah kulit yang serius. Menurut doktor, Afiya disahkan mengalami ekzema sejak usianya 2 bulan lagi.

Penderitaan baby Afiya rupa-rupanya turut mendapat simpati dari Datin Paduka Eina Azman. Beberapa bulan yang lalu, Eina Azman pernah membantu kanak-kanak yang menghidap penyakit kulit ekzema bertemu dengan pakar bagi mendapatkan rawatan lanjut.

Terbaru, pelakon ini sekali lagi bermurah hati menghulurkan bantuan buat seorang bayi perempuan bernama Afiya yang mengalami masalah kulit sejak berusia dua bulan.

Menurut Eina Azman, semuanya bermula selepas ibu saudara kepada Afiya menghubunginya melalui instagram.

Salam semua… today eina nak share dengan u all about baby Afiya yang baru berumur 5 bulan. Baby afiya kena Eczema since umur 2 bulan. So adik kpd kak yani yang dm eina bertanya mengenai budak2 yang eina pernah tlg sblm ini. Dia tanya clinic atau hospital mana yang eina bawa sblm ni.

Atas keprihatinan Eina Azman membawa Afiya bertemu pakar dari klinik yang sama sebelum ini.

Dan dia ada hantar gmbr baby afiya. Terus eina ckp nk tlg sbb tgk keadaan baby afiya kulit dia yang dah mengelupas dan pedih2 berdarah. Sure pedih tu 😢😢 so Alhamdullilah today all the way from kluang johor family kak yani dtg bawa baby afiya utk mencuba rawatan di clinic pakar yang eina sering bawa budak2 yang ada sakit kulit.

Hopefully kulit baby afiya akan cepat sembuh🙏🏻🙏🏻🙏🏻 so for those yang nak membantu or menghulur kan apa2 utk baby afiya boleh transfer ke account 0310529000248278
BSN NURUL ELYANI 😊

Perkongsian Eina Azman mendapat pujian dari netizen, rata-rata berterima kasih atas keprihatinan ibu kepada sepasang cahaya mata ni.


“Buang Rasa Malu, Kibar Bendera Putih.” Hulurkan Bantuan Ringankan Beban, Pastikan Ada Hidangan Makanan Atas Meja Untuk Keluarga!

Sejak semalam tular di media sosial kempen naikkan bendera putih di rumah kediaman masing-masing agar ada yang membantu.

Tinjauan Majalah Keluarga mendapati mesej ini mendapat perhatian ramai dengan berkongsi variasi mesej yang sama.

Kempen ini juga didakwa rentetan daripada kes kejadian bunuh diri dikalangan rakyata Malaysia yang meningkat sejak akhir-akhir ini. Ia dikatakan berpunca daripada pelbagai faktor antaranya hilang punca mata pencarian  seperti diberhentikan kerja dan perniagaan musnah.

Kempen naikkan bendera putih

Rakan artis turut memberi sokongan

MINTA BANTUAN

Secara umumnya mesej meminta pihak atau keluarga yang terputus bekalan makanan untuk menaikan bendera putih di rumah masing-masing.

Ia bertujuan untuk menberi bantuan kepada pihak yang memerlukan dengan kadar segera. Ia adalah bantuan antara sesama manusia dalam pada kita berdoa kepada yang Maha Pencipta.

Ingat orang tersayang jangan bertidan drastik

Melihat inisiatif kempen ini ia umpama jelmaan kempen Kita Jaga Kita yang telah dibuat ketika pandemik awal tahun lalu.

Terkini.

Ada yang sudah terima bantuan

Rata-rata warganet memuji pendekatan ini sebagai suatu usaha yang baik untuk membantu golongan yang memerlukan agar memastikan makanan tetap ada untuk dihidangakan atas meja agar keluarga dapat meneruskan hidup dengan bahagia semasa pandemik ini.

Semoga usaha ini mendapat berkat dan dapat menyelamatkan lebih ramai lagi jiwa yang sedang resah kini.


Travel Dengan Famili, Disarankan Siap-siap Beli Ubat Ni Dulu. Kalau Tak, Memang Payah Jadinya!

Kata orang jauh perjalanan luas pengetahuan. Jadi elok sangatlah kita bawa anak-anak pergi melancong agar mereka lebih berfikiran terbuka dan dalam masa yang sama dapat melihat sendiri perbezaan bahasa, budaya dan cuaca di negara orang.

Pun begitu, dalam kita mencari pengalaman baharu di luar negara, ada satu perkara perlu diberi perhatian sebelum melancong. Selain memastikan kelengkapan lainnya cukup, ubat-ubatan juga perlu dibawa sekali. Maklumlah, perubahan cuaca sering membuatkan kita sekeluarga boleh jatuh sakit.
Andai tiada ubat-ubatan dibawa, bimbang sukar pula untuk mendapatkan bekalan ubat di sana. Ialah, kata orang lain padang lain belalangnya. Jadi apa kata kita ikuti perkongsian daripada fb Khairul Hakimin Muhammad. Jom semak.

Apabila kalian travel ke luar negara, pastikan pergi klinik atau farmasi untuk beli ubat-ubat ini. Lain negara lain prosesnya. Ada yang tak jual ubat di klinik, hanya dapat konsultansi, kemudian diberi preskripsi baru beli di farmasi, dan harganya agak mahal.

Termasuk kalau menunaikan umrah, inilah ubat-ubat yang saya sering bawa.

Ianya memudahkan kalian dan paling kurang kalian ada kit mudah untuk sentiasa sihat dalam perjalanan.

Tengok cuaca tempat tersebut, dan suasananya. Ia semua beri kesan kepada kesihatan kita.

Sekiranya memang dah ada sakit macam kencing manis, jantung dan sebagainya, yang itu memang wajib bawa dan ikut kata doktor untuk jaga diri di tempat orang ya.

Tengok gambar ya kawan-kawan.

Panadol. Biasanya saya beli 1 papan atau lebih. Mana tahu ada kawan lain memerlukan.

Charcoal. Yang ini sekiranya kena cirit-birit, ia akan bantu legakan dan percepatkan najis supaya tak lagi cair.

Ini ubat loya / muntah. Kadang-kadang kita mabuk semasa perjalanan dan kerap nak muntah. Jadi ini membantu.

Ini pula oral rehydration. Kalau dah duk muntah dan cirit birit, kita akan kekurangan air dalam badan. Ini akan membantu. Bawa dalam 4-5 sachet okey.

Ubat alahan / selsema. Penting woih.

Ini pula lomotil, ubat cirit birit.

Dan terakhir sekali, bawa juga hansaplast. Mana tahu ada luka kecil dan sebagainya, bolehlah terus tampal.


Mengadu Sakit Perut, Anak 6 Tahun Meninggal Dunia  Dalam Pangkuan Ibu

Luruh perasaannya, ketika anak tersayang meninggal dunia dalam pangkuan. Hati ibu mana yang tidak meruntun jiwa apabila pemergian anak secara mengejut.

Menerusi perkongsian Mr Wan Cai Official berkongsi kisah duka berkenaan. Pasukannya diberi amanah untuk menguruskan jenazah adik Firdaus yang baru berusia enam tahun.

Lebih menyedihkan anak syurga ini meninggal dunia didalam pangkuan ibunya.

Difahamkan hasil dari laporan forensik Hospital Klang, hasil bedah siasat yang dilakukan oleh doktor forensik mendapati punca kematian adik Firdaus adalah disebabkan apendik.

MENINGGAL DUNIA DIPANGKUAN IBU

Hari ini kami diberi amanah menguruskan jenazah kanak² lelaki berusia 6 tahun. Pengurusan keatas jenazah kanak-kanak ini berjalan dengan suasana hiba dan menyentuh hati.

Masing-masing melakukan tugasan tanpa banyak berbicara. Pengurusan tadi antara yang paling mencabar. Masing-masing bermain dengan emosi teringat anak-anak yang berada dirumah.

ARWAH MENGADU SAKIT PERUT

Jenazah yang kami uruskan ini namanya adik Muhammad Firdaus.
Meninggal dunia dipangkuan ibunya selepas beberapa jam mengadu sakit perut.

Si ibu beranggapan anak lelakinya itu hanya mengalami sakit² biasa dibahagian perut. Lalu si ibu meletakkan minyak dan mengurut perut anak lelaki kesayangannya itu.

Tetapi keadaan adik Firdaus semakin teruk dan mula muntah-muntah.
Beberapa minit kemudian adik Firdaus diserang sawan pula sebelum jantungnya terhenti.

Si ibu yang panik telah menghubungi talian kecemasan untuk mendapatkan bantuan. Ambulan yang tiba tidak lama kemudian mendapati adik Firdaus sudahpun meninggal dunia.

Jenazah dibawa oleh pihak polis kebilik forensik Hospital Klang untuk dibedah siasat. Hasil bedah siasat yang dilakukan oleh doktor forensik mendapati punca kematian adik Firdaus adalah disebabkan apendik.

Dikatakan adik Firdaus sememangnya tidak mempunyai sebarang sejarah berkaitan penyakit kronik.

Kematian adik Firdaus secara tiba-tiba pasti membuatkan ibu bapanya terkejut. Anak yang membesar didepan mata tiba² pergi meninggalkan mereka sekeluarga.

Suara dan keletahnya pasti membuat si ibu dan si bapa mengalirkan airmata mengingati. Pengurusan untuk adik Firdaus telah diuruskan seperti anak kami sendiri.

Jenazahnya telah kami kebumikan ditanah perkuburan islam Selat Klang. Bermainlah ditaman syurga wahai adik Firdaus


Suami Layan Isteri Tak Berkira, Rezeki  Keluarga Pun Melimpah. Inilah Keluarga Mawaddah Sakinah!

Rumatangga yang aman dan harmoni serta saling melengkapi kehidupan antara satu sama lain adalah idaman setiap pasangan suami isteri.
Malah Rasulullah SAW menyuruh para suami supaya berbuat baik kepada isteri dan bersederhana dalam mendidik para isteri.Rasulullah SAW pernah bersabda “Aku berwasiat kepada kamu agar menjaga wanita dengan sebaik-baiknya kerana mereka dijadikan daripada tulang rusuk dan sebengkok-bengkok tulang rusuk ….”.
Jadi, untuk menjadikan sebuah rumahtangga itu bahagia, suami adalah contoh terbaik.
Ketika PKP inilah suami harus menunjukkan teladan yang baik seperti bangun awal dari isteri dan melakukan urusan rumahtangga lebih awal dari isteri. Situasi ini akan memberi kebahagian buat para isteri. Bukannya bersikap panas baran dan tiada tolak ansur.
Suami yang membahagiakan isteri akan mengundang rezeki bagaikan air yang mengalir deras.

Ikuti perkongsian ini mengenai peranan suami yang membentuk keluarga bahagia.

KEMANDIRIAN LELAKI DULU

Dulu – dulu, zaman kurangnya kematangan fikiran saya, sebetulnya saya skeptikal dengan ‘kemandirian’ orang lelaki.

1. Saya menyaksikan sendiri seorang bapa yang panas baran sehinggakan anak kehilangan yakin diri dalam hidup akhirnya menjadi ‘sakit mental’ seusia hidupnya.
2. Lelaki yang sangat pentingkan kesempurnaan bekerja, bekerja, bekerja tetapi selalu melambatkan solatnya. Memperlekehkan hal-hal agama. Mengabaikan tanggungjawab seorang suami dalam hal nafkah keluarga juga.
3. Ada juga yang cukup pandai berbicara soal agama hukum, berkepiah, serban tetapi masyaallah banyak hal serta sikap juga nilai seorang yang sepatutnya beragama ditinggalkan dan tidak diamalkan.
4. Seorang lelaki yang berjubah dan berserban suatu hari menyepak seekor kucing dengan kuatnya menyebabkan terganggu emosi saya sedangkan lelaki itu seorang ‘kaki masjid’ menyebabkan pada hari itu runtuhnya dunia persepsi saya terhadap keyakinan seorang lelaki yang benar-benar baik dalam hidupnya.

Believe me. I have seen so many of them.

WUJUDKAH LELAKI BERSIKAP SEPERTI RASULULLAH?

Wujudkah seorang suami seperti Rasulullah yang rela hati meribakan Siti Aisyah yang kala itu sedang dalam haid?

Rasulullah memegang helaian Al-Quran dan membacanya. Sebegitu romantis Rasulullah terhadap isterinya sedangkan dia pemimpin umat dan sangat garang di medan pertempuran?

Rasulullah yang menjahit sendiri bajunya yang koyak dan apabila didengar azan maka bersegeralah untuk bersolat.

Seseorang telah memberikan komentar di ruang komen saya tentang keraguannya memikirkan wujudkah lelaki yang bangun seawal pagi sebegitu untuk bersolat malam , bertahajud dan seterusnya melakukan kerja – kerja rutin rumah membantu isterinya?

Dia bertanya lagi; adakah lelaki seperti itu sekarang?

Jawapan saya ; Ya. Saya sudah berjumpa dan ketemu orang seperti itu.

Subhanallah. Mengenali lelaki ini secara peribadi merupakan sesuatu rezeki yang besar seumur hidup saya. Bertuah saya dapat berjumpa orang seperti itu yang saya fikirkan dia sudah tahu tujuan dan makna kehidupannya. Orang mementingkan keberkatan bekerja di dunia dan kebajikan hidup di akhirat.

YA LELAKI ITU ADA! INI KISAHNYA

Seorang lelaki / suami/ ayah yang paling rajin pernah saya temui dalam hidup saya.

1. Abang yang saya kenal ini ialah seorang yang tidak meninggalkan solat berjemaah beliau .
2. Abang ini mempunyai misi dalam Ramadhan yang pada malam-malam terakhir akan memilih untuk beriktikaf di masjid mencari Lailatul Qadr. Sentiasa berusaha menjadi orang yang lebih baik. Dalam bulan Ramadhan, saya melihat sungguh – sungguh dia berusaha menjadi orang yang lebih baik seperti bacaan Qurannya, bacaan Tafsirnya walaupun dia memang sudah menjadi seorang yang baik. Bertambah lagi usahanya berlipat ganda membaiki diri sebagai seorang hamba Allah.
3. Jika datang ke kenduri rajin menyinsing lengan membantu hal-hal kenduri. Pinggan – mangkuk siap dibasuh. Ayam sepikul dibasuh dengan cermat. Orang yang cermat dan teliti dalam hal kerja -kerjanya. Rumah tangga dan keluarganya dijaga dengan rapi. Hal – hal dalam rumah seperti rutin harian dia tidak pernah menolak untuk melakukannya.
4. Sekeliling rumah ditanam aneka pokok dan sayuran. Sungguh banyak pokok pisang yang ditanam. Sudah siap untuk diambil diserahkan kepada jiran malah pernah memberikan setandan pisang Berangan kepada kami untuk dibawa pulang.

ISTERI BERPANTANG, SUAMI INI LAKUKAN SEMUA!

Kami sesekali akan bermalam di rumah ini. Saya melihat seawal pagi dia sudah menyapu dan mengemop lantai di dapur. Saya pernah melihat dia melipat kain-kain yang diangkat dari ampaian dengan selambanya hatta melipat sendiri seluar dalam anak-anaknya. Allahuakbar. Dan, dia sudah bersiap siaga mahu ke masjid bersolat subuh berjemaah.

Ketika isterinya berpantang dialah yang melakukan semuanya. Memasak, menguruskan dapur, menguruskan hal-hal berpantang isterinya. Pada masa yang sama bersiap untuk menguruskan dan menghantar anak-anak yang lain untuk ke sekolah. Solat berjemaah tidak pernah sesekali diabaikan.

“ Ayah ke surau sekejap tau. Tunggu ya, nanti ayah buat” Dia berkata kepada anak-anaknya. Tergesa-gesa dia mencapai kunci motor walaupun sibuk di rumah menguruskan isterinya bepantag dengan anak-anak yang ramai itu.

Tidak merokok. Berjimat-cermat dalam hal duit dan rezeki. Dulu – dulu menaiki motor sahaja pergi ke tempat kerja walaupun anak lelakinya seringkali merungut membonceng di belakang. Menjaga kesihatan sedaya yang mampu walaupun sekarang dalam zon berjaga – jaga dengan kesihatan beliau. Rumahnya penuh dengan buku-buku setinggi –tingginya. Koleksi kitab dan buku-buku agama. Datang ke rumahnya melihat koleksi buku beliau sangat membahagiakan hidup saya. Masih lagi saya meminjam sebuah buku daripada perpustakaan beliau yang belum lagi saya pulangkan.

Sungguhlah benar dengan sesungguhnya.

Janji Allah kepada yang ikhlas. Rezeki hidupnya murah dan saya fikir inilah sebuah keluarga mawaddah sakinah. Khabarnya sedang mengumpul duit supaya anak-anak ini tidak akan berhutang ketika berada di pengajian tinggi nanti.

Subhanallah. Anak-anaknya terpelihara daripada fitnah. Sentiasa menjaga lidahnya daripada bercakap perkara yang tidak baik. Bercakap dengan berlapik sungguhpun orang alim dan tidak pandai menghukum orang dan banyak ilmu. Saya fikir abang ini orang yang mempunyai banyak ‘rezeki’ melimpah-limpah tetapi tidak suka menunjuk-nunjuk. Sederhana dalam kehidupannya.

Punyai isteri yang baik dan sangat pemurah. Menjaga silaturahim keluarga dan jiran tetangganya. Abang dan kakak ini sangat penuh dengan nasihat. Dari jauh dia selalu mendorong saya dan suri saya menjadi orang yang lebih baik yang kadangkala saya pun tidak mampu untuk mengikutnya. Tetapi, saya harus mencuba sedaya yang mampu dilakukan.

TERKESAN NASIHAT INI.

Satu nasihat yang saya tidak akan lupa sampai bila-bila.

“ Jadi suami dan ayah. Mesti jadi orang pertama dalam rumah yang bangun dari tidur dan pasang lampu rumah awal pagi-pagi. Bukan isteri yang bangun dahulu. “

Allahuakbar! Sungguh terkesan.

Adakah kita akan jadi seperti abang ini, yang menjadi ahli Kelab Awal Pagi (KAP)?

Tahu tak? Abang ini bukanlah seorang ustaz. Sekadar pekerja biasa – biasa tetapi ilmu dan metod amalannya sungguh tinggi menyebabkan saya malu dengan amalan saya sendiri.

Ya, untuk puan yang bertanya. Saya jumpa sudah orang yang puan tanyakan itu. Marilah kita berdoa ramai orang menjadi seperti dia. Semoga keluarga abang ini diberkati Allah. Dan, semoga keluarga kita juga sentiasa dalam rahmat Allah. Kalau tuan – tuan tidak percaya dengan cerita saya ini, saya boleh bawakan berjumpa dengan keluarga ini.

Foto: Perpustakaan serta buku-buku kepunyaan abang di rumahnya yang saya rakamkan dan sekeping foto ruang tamu yang mendamaikan itu.

Anakanda saya selalu ternanti-nanti peluang untuk datang ke teratak berkah ini untuk bercanda bersama kakak dan abang (anak-anak abang dan kakak) keluarga ini.


Jus Susu Kunyit Pulihkan Batuk Selesema, Tidur Pun Nyenyak Dengan Resipi Istimewa Ni!

Air rebusan kunyit memang selalu kita lakukan untuk memulihkan kesihatan dalaman wanita. Namun berbeza dengan air susu kunyit. Dua gabungan ini rupanya masih lagi serasi malah mampu mengatasi masalah batuk dan selesema.

Paling menarik, resipi gabungan dua bahan ini juga baik untuk merawat masalah tidur. Kata Sue Bertley yang mengongsikan resipi ini di laman Facebook miliknya, resipi ini membantu suaminya yang juga menghidap strok untuk tidur lebih nyenyak. Malah tidak mudah kena demam selesema. Menarik kan?

Hujan, sejuk malam ni, dah mula musim demam beramai- ramai pula. Sejak suami kena stroke di usia muda, saya kena rajinlah buat home remedy untuk dia. Maka, malam ni mula lagi buat susu kunyit.

Susu kunyit, cara traditional melawan batuk, selesema atau penyakit biasa atau ringan yang melibatkan saluran pernafasan. Susu kunyit juga membantu pencernaan. Biasa kami minum sebelum tidur, sangat membantu suami, pesakit stroke untuk tidur lebih lena dan tidak mudah demam selesema.

Bagus juga untuk joint, arthritis, almaklum mudah sakit badan, pinggang juga. Kawan- kawan boleh Google lagi kebaikan Turmeric Milk ni.

Bahan- bahan:
2 cawan susu (susu segar, susu tepung )
2 isi kunyit lebih kurang size ibu jari, dibersih, ditumbuk dalam lesung batu dan perah jusnya.
Sedikit air
Secubit dua serbuk Lada Hitam
Sedikit madu asli (jika mahu)Kalau rajin, buatlah untuk diri sendiri dan keluarga ye. Sangat bagus untuk kesihatan dalaman.

Caranya:
1. Didihkan sedikit air dalam periuk (untuk elak susu hangit).

2. Kecilkan api dan masukkan susu.

3. Kemudian masukkan lada hitam, serta jus kunyit.

4. Kacau hingga sebati, beberapa minit hingga susu mula berbuih kecil.

5. Tutup api dan buat ala susu tarik.

6. Dah suam, boleh masukkan sedikit madu dan minum.

7. Moga sihat walafiat semuanya, tak mahu demam ye.

Kami minum 1 hingga 2 kali saja seminggu. Kalau kena demam, kami amal 2 hari berturut-turut. Biasanya hari ke 3 dah sihat semula.

Sumber: Sue Bertley


Begini Cara Tanaman Kobis Jadi Gemuk-Gemuk, Tanam Dalam Pasu Pun Boleh! Wanita Ini Sediakan Step By Step!

Memang  jika kita dapat tanam sayur-sayuran memang sejuk mata memandang. Halaman rumah akan menjadi  hijau. Bukan itu aje kebaikkan, kita nak masak sayur pun mudah. Hanya petik sayur di halaman rumah, terus boleh masak. Tidak perlu pergi ke kedai.

Salah satu sayur yang menjadi kegemaran ramai adalah sayur kobis. Buat goreng sayur memang sedap.

Menerusi perkongsian ini, diberi tunjuk ajar bagaimana menanam sayur kobis dengan betul malah menjadikan tanaman ini tumbuh subur dan gemuk-gemuk. Siapa yang tak happy kan bila sayur tumbuh dengan subur di halaman rumah. Tanam dalam pasu pun boleh. Asalkan ikut step by step ni. Jom ikut cara ini.

IKUTI PERKONGSIAN INI

Ramai yang bertanya cara tanam kobis.. Saya tunjuk cara saya tanam kobis ikut kaedah saya

Kaedah penanaman kobis
Step 1:
Sediakan biji benih kobis (boleh beli dari nursery/ online/pusat beli belah)
Tabur biji benih kobis (kaedah semaian) dalam pasu besar dan tunggu sehingga bercambah dalam 1/2 minggu.
Letak tempat teduh tapi masih dapat cahaya matahari…

Step 2:
Penyediaan tanah pula mestilah menggunakan tanah cocopeat @ tanah polos tidak padat untuk menyemai biji benih. Boleh beli di nursery.

Step 3:
Pindahkan anak semaian;
Setelah semaian bercambah daun pucuk 3/4 helai baru pindahkan ke pasu besar yg bersesuaian dengan campuran tanah sawit(tanah hampas sawit) dan tanah organik(beli di nursery).

Step 4:
Menanam;
Jangan dedahkan pada matahari secara langsung selama 1 minggu dan siram secukupnya. Lepas seminggu baru slow2 dedahkan pada cahaya matahari.

Step 5:
Kaedah menyiram;
Jangan siram sehingga bertakung air dalam pasu. Elok sekadar biarkan tanah itu lembab sahaja.

Step 6:
Baja;
Baja yang sesuai mempengaruhi tumbesaran kobis. Baja ezigrow sangat sesuai utk proses pembesaran kobis sehingga boleh dituai. Siram baja seminggu sekali.

Step7:
Tuaian kobis;
Biasanya kobis boleh dituai sekitar 3/4 bulan selepas di tanam. Kalau lambat tuai kobis boleh pecah sendiri.

Dah petik,gemuk kan! Dah boleh buat goreng sayur!

Selamat mencuba.

kredit:.Nor hayati ismaill


Simpan Kelapa Parut Cara Ni Boleh Tahan Hingga 3 Bulan. Boleh Cuba.

Nak kongsi cara simpan kelapa parut agar tahan lama.

Letakkan kelapa parut di dalam loyang
Taburkan dan gaul garam pada parutan kelapa hingga rata
Fungsi garam adalah agen yang bertindak sebagai anti pereputan
Masukkn loyang ke dlm kukusan yg telah di panaskan
Kukus selama 15 minit
Biarkan sehingga sejuk dan masukkn ke dlm plastik
Simpan di dlm peti ais bahagian sejuk beku
Kukus semula bila hendak menggunakannya

Boleh tahan sehingga 2 @ 3 bulan kelapa parut tersebut
Untuk mendapatkan santan yang pekat , blender kelapa parut dengan sedikit air kemudian tapis..boleh blender sehingga 3 kali kelapa tersebut utk mendapatkan santan yang pekat .

Selamat mencuba!

Sumber : Ani Zam


Makbulnya Doa Seorang Isteri, Jadi Kunci Kejayaan Suami. Ikuti 16 Doa Ini.

Aduhai, dahsyatnya doa seorang isteri! Asbab doanya, rezeki suami dimurahkan, urusan suami dipermudahkan serta diberikan kesihatan yang baik. Dengan ini memang wajib seorang mendoakan suaminya. Doa isteri adalah kunci kejayaan suami.

Jika bukan isteri siapa lagi yang akan mendoakan suami. Disaat suami hendak melangkah ke tempat kerja, lalu isteri mendoakan suaminya sambil memberikan senyuman. Doa isteri amat diperlukan oleh seorang suami bagi mendapatkan kejayaan dunia dan akhirat.

Doa seorang isteri untuk suami memang mustajab kerana jika wanita bermunajat, ia memang ikhlas. Usaha yang disusuli dengan doa adalah faktor yang memberi kebahagiaan kepada rumah tangga. Berkat doa isteri suami akan sentiasa terhindar dari musibah semasa isteri tiada disisi.

BILA RUMAHTANGGA DIUJI

Namun, jika rumahtangga diuji, berdoalah .jika suami tidak seperti yang diimpi, berdoalah jika suami berpaling hati, berdoalah jika isteri dizalimi, berdoalah jika hak-hak isteri tidak dipenuhi, berdoalah. Doa yang baik-baik akan menyatukan hati dengan suami.

Allah akan mendengar doamu itu wahai isteri jangan pernah putus asa untuk berdoa.

Doa 1
Ya Allah, berikanlah kepadaku suami yang terbaik si sisi-Mu, suami yang juga menjadi sahabatku dalam urusan agama, urusan dunia dan akhirat.

Doa 2
Ya Allah, jadikanlah hambamu ini dicintai oleh suami dengan rahmat-mu wahai Zat Yang Maha Penyayang DiAntara Para Penyayang.

Doa 3
Ya Allah, berikanlah suamiku kemudahan rezekinya, jika letaknya masih jauh maka dekatkanlah. Jika masih di langit, maka segera turunkanlah untuknya. Jika tertanam di dasar Bumi hanya Engakulah yang mampu mengeluarkannya.

Doa 4
Ya Allah, berkahilah rezeki yang diperoleh suami hambamu agar membawa kebaikan kepada kami sekeluarga di dunia dan di akhirat.

Doa 5
Ya Tuhanku, berikanlah suami hamba balasan yang sebaik-baiknya atas didikannya padaku dan pahala yang sebesar-besarnya atas kasih sayang yang suami hamba limpahkan.

Doa 6
Ya Allah, janganlah Engkau jadikan kami sasaran fitnah bagi kaum yang zalim, dan selamatkanlah kami dengan curahan rahmat-Mu.

Doa 7
Ya Allah, sesungguhnya aku berlindung kepada-Mu dari perbuatan syaitan dan dari mimpi-mimpi buruk (HR. Ibn as-Sani)

Doa 8
Ya Allah, aku memohon curahan cinta-Mu dan kecintaan orang-orang yang mencintai-Mu, serta memohon curahan amal yang dapat mengantarakan diriku.

Doa 9
Ya Allah, bila magfirah-Mu telah mencapai mereka sebelumku, izinkanlah mereka memberi syafa’at untukku.

Doa 10
Ya Allah, aku mohon kepada-Mu agar terbuka hati untuk berbuat kebajikan dan menjauhi kemungkaran.

Doa 11
Ya Allah bukakanlah bagiku hikmahmu dan limpahkanlah padaku keberkahanMu, wahai Pengasih dan Penyayang.

Doa 12
Ya Tuhanku, masukkanlah aku secara masuk yang benar, dan keluarkanlah pula aku secara keluar yang benar.

Doa 13
Ya Allah, berilah kesihatan dan kemudahan rezeki kepada kami, dan selalu jadikan kami berada di jalanMU yang lurus.

Doa 14
Ya Allah Ya Rabb.. Segala Puji bagiMu, yang telah mempertemukan kami dengan RamadhanMu.. Semoga kami bertemu RamadhanMu selanjutnya.

Doa 15
Ya Allah Ya Rabb.. Aku berdoa untuk semua hati yang menangis kerana kepahitan hidup. Bantulah kami Tuhanku untuk menjadi manusia-manusia yang terus berharap kepadaMu.

Doa 16
Ya Tuhanku, berkati aku dan keluargaku di setiap saat. Lindungilah kami dan jauhkan kami dari kemungkaran dan orang-orang yang berniat jahat kepada kami.


“Sekarang Aku Faham Maksud Isteri ‘Tiada Tudung’ Raya.”  Perkongsian Suami Ini Mencuit Hati.

Tentu ramai yang sibuk membuat persiapan hari raya. Termasuk soal baju raya untuk ahli keluarga. Salah satunya, baju raya dan tudung mesti match supaya manis dipandang mata.

Malah ada isteri sanggup bawa baju raya untuk pilih tudung yang sesuai waktu shopping raya.Oleh kerana itu, tidak mustahil apabila suami tanya isteri mengenai persiapan baju raya, tentu ada beritahu tudung belum ada walaupun tudung penuh satu almari.

Begitulah ragam isteri kala menyambut hari raya tapi sweet sebagaimana yang dikongsi oleh lelaki ini, Ahmad Zakimi Abdullah dilaman facebooknya.

“Ita, dah complete ke persiapan kita nak raya ni?” Ujarku sambil menghirup kopi panas.

“Eh! belum bang. Ala… Tudung Ita takde lagi,” balas isteri, semangat lain macam.

Aku terus ke bilik, buka almari, tengok tudung dia kemas tersusun rapi. Bermacam macam warna dan jenis. “La banyak ni pun belum ada ke?” Aku bermonolog.

Aku turun balik dan bersuara, “tu banyak-banyak dalam almari tu apa?”

“Banyak tu… banyak tapi semua tu tak masuk dengan baju raya.”

Aku terus laungkan azan.

Oh sekarang aku mulai faham maksud wanita ‘tiada tudung’.

Ya, ia selagi tak sepadan dengan warna baju maka selagi itu ‘tiada tudung’.

Kepada si suami sekalian, jom gelabah. Tudung dia orang belum ada lagi tuh. Haha.

‘Benda boleh gelabah, kenapa nak tenang’

Dr Zek


“Leher Dijerut, Kening & Dagu Dikelar.” Wanita Ini Kongsi Kisah Rumah Dimasuki Perompak, Anak Buah Dicederakan.

Kejam dan tidak berperikemanusiaan. Sudahlah menceroboh dan merompak malah menyebabkan kecederaan parah pada seorang gadis di sebuah rumah baru-baru ini.

Assalamualaikum.. Minta jasa Baik Anda semua viralkan sebagai peringatan dan langkah berjaga-jaga bagi memastikan keselamatan keluarga kita dan orang ramai.

Allah, Allah Allah..Astaghfirullahaladzim..
Tak tahu nak mula dari mana. Biasa terbaca kisah orang lain, kali ini, berlaku pada keluarga sendiri. Menggigil seluruh badan. Allahuakbar. Saya betul-betul tak kuat…harini baru saya mampu bercerita.. dan maaf kepada yang wasap saya tak dapat balas sorang2..

Rumah saya dimasuki perompak beberapa hari yang lepas. Kejadian berlaku pada 01/03/2019 hari jumaat yang saya sendiri tak pasti pukul berapa. Lokasi di Apartmen Dahlia, Taman Putra Perdana, Puchong, Selangor.

Saya balik dari kerja jam 6.50 petang, mula-mula sampai rumah dah rasa pelik bila tengok pintu hadapan terbuka dan dua orang anak saya yang berusia hampir 5 tahun dan 1 tahun 1 bulan sedang bermain dan menonton tv di ruang tamu dengan keadaan rumah agak bersepah dan terdapat sedikit kesan darah di tepi bilik air.. Saya dah mula memikirkan yang bukan-bukan lalu bertanya kepada anak di mana ‘Mek Nor?” (panggilan saya kepada anak buah tersebut.) Mek nor merupakan anak buah dan pengasuh kepada anak-anak saya. Bila diberitahu ada di dalam bilik air, saya segera melulu ke sana.

Ya Allah! Tergamam, Lidah kelu. Saya meraung-raung apabila melihat anak buah yang hampir separuh nyawa berlumuran darah berada di dalam bilik air. Dalam keadaan leher dijerut dengan kain, dan dikelar di bahagian kening, dagu, yang saya percaya menggunakan pisau pemotong daging ayam.. tergamaknyaa!!! Si kecik ade sedikit kesan kuku di bahagian badan belakang.. Si kakak saya tanya dia cakap dia tengah tido.. bangun2 adik ngah nangis n Nor darah2.. Allahu.. ?

Keadaannya kini masih belum stabil, tidak dapat bertutur dengan jelas baru selesai operation pada hari sabtu lepas. Setiap kali dapat melawatnya dia akan cakap,’ Jangan tinggalkan dia sorang-sorang di rumah lagi’. Allah… saya tak dapat bayangkan apa yang berlaku padanya sepanjang hari kejadian.

Cara yang digunakan oleh perompak untuk masuk ke rumah saya dengan mengatakan kereta saya yang berada di parking kena langgar dengan lori sampah, menyebabkan anak buah saya panik dan segera membuka pintu grill untuk melihat keadaan kereta. Selepas itu, perompak tersebut segera menolaknya ke dalam rumah dan menumbuknya bertubi-tubi ke bahagian perut dan memukulnya di kepala.

Laporan polis sudah dibuat. Antara barang yang diambil seperti hp , purse dan barang kemas milik Nor… Saya terima dengan redha segala musibah atau ujian yang berlaku pada kami sekeluarga.

Cuma satu pesanan sebagai peringatan, perompak sekarang semakin licik dan mereka akan gunakan bermacam trik. Kita harus peka dan waspada sentiasa.

Saya mohon, mohon sangat-sangat sekiranya ada info berkenaan perompak tersebut tolong bantu kami untuk tangkap pelakunya.

Doakan kami sekeluarga. Hanya Allah tempat kami berlindung.